Goran Maričić: Svako ko ne poštuje zakone i šteti budžetu Srpske biće kažnjen\nPoreska uprava Republike Srpske u ovoj godini bilježi dobre rezultate u svom radu, nastavljen je pozitivan trend rasta naplate javnih prihoda, evidentni su dobri efekti poreskih kontrola, dok aktivnosti na modernizaciji Poreske uprave i konstantnom uvođenju novih usluga daju rezultate, jer ankete pokazuju da imamo sve zadovoljnije poreske obveznike, što i jeste naš cilj, rekao je u intervjuu za Banjaluka.net Goran Maričić, direktor Poreske uprave Republike Srpske.\nPored toga, Maričić je istakao da velike zasluge za dobru naplatu javnih prihoda, pored redovnih aktivnosti Poreske uprave i mjera Vlade RS, idu odgovornom odnosu većine poreskih obveznika prema svojim poreskim obavezama, te im je i ovom prilikom uputio zahvalnost za redovno izvršavanje poreskih obaveza.\nU toku je velika akcija Poreske uprave RS u borbi protiv sive ekonomije, u okviru koje kontrolište izdavanje fiskalnih računa i prijavljivanje radnika u sistem. Kakvi su rezultati posebnih kontrola u ovoj godini?\nInspektori Poreske uprave Republike Srpske su u periodu januar-juli izvršili ukupno 1.764 kontrole evidentiranja prometa preko fiskalnih kasa, te su zbog utvrđenih nepravilnosti izdali 915 prekršajnih naloga na ukupan iznos kazne od 1.976.000 maraka. U posmatranom periodu izvršeno je i 316 kontrola prijavljivanja radnika, te je zbog utvrđenih nepravilnosti izdato 88 prekršajnih naloga na iznos kazne od 340.000 KM. Istovremeno, inspektori Poreske uprave RS su u tom periodu za 20 poreskih obveznika izrekli mjeru privremene zabrane obavljanja djelatnosti. U posmatranom periodu izvršeno je i 316 kontrola prijavljivanja radnika, te je zbog utvrđenih nepravilnosti izdato 88 prekršajnih naloga na iznos kazne od 340.000 KM\nSamo u julu, u toku trajanja akcije pojačanih kontrola na cijeloj teritoriji Republike Srpske izvršili smo 596 kontrola evidentiranja prometa preko fiskalnih kasa, te smo zbog utvrđenih nepravilnosti izdali 332 prekršajna naloga na ukupan iznos kazne od 964.500 maraka. Pored toga, u okviru ove akcije pojačanih kontrola, samo u julu je otkriveno 37 neprijvljenih radnika.\nSagledavajući ove pokazatelje, možemo reći da je poreska disciplina u RS, u ovom smislu, zadovoljavajuća, ali tu moramo reći da još uvijek ima neodgovornih pojedinaca koji ili ne izdaju fiskalne račune nakon prodaje ili davanja usluge ili na neki drugi način pokušavaju izbjeći svoje obaveze, čime vrše utaju poreza i stvaraju nelojalnu konkurenciju onim poreskim obveznicima koji izdaju fiskalne račune. Naša obaveza i u narednom periodu će biti da suzbijamo tu nelojalnu konkurenciju i sve obveznike uvedemo u legalno poslovanje.\nMeđu kažnjenim poreskim obveznicima zbog neizdavanja fiskalnih računa širom Republike Srpske ima i onih za koje se smatra da su nedodirljivi, odnosno brojni poznati ugostiteljski objekti čiji su vlasnici poznati u javnosti. Očigledno je da nije tako, čime pokazujete da za vas u ovom poslu nema zaštićenih poreskih obveznika. Kako to komentarišete?\nOsnovni zadatak Poreske uprave jeste da dosljedno, nepristrasno i efikasno prikuplja javne prihode i tako služi Republici Srpskoj i njenim građanima. Dakle, prilikom kontrola mi sve poreske obveznike tretiramo jednako i za nas nema zaštićenih niti povlaštenih poreskih obveznika, što smo pokazivali i do sada, a tako će biti i ubuduće. Svako onaj ko ne izdaje fiskalni račun ili ne prijavi svog radnika čini utaju poreza, stvara nelojalnu konkurenciju i nanosi štetu budžetu Republike Srpske. Da li su u okviru ove akcije pojačanih kontrola kažnjeni i neki od, kako kažete, poznatih objekata, vjerovatno jesu. Ali nama nije važno kako se koji objekat zove, ko mu je vlasnik i slično. Nama je, u ovom slučaju, najvažnije da svi budu jednaki pred zakonom i da posluju pod jednakim uslovima odnosno da izdaju fiskalne račune i prijavljuju svoje radnike u skladu sa zakonskim propisima.\nKakvi su efekti redovnih terenskih i kancelarijskih kontrola u ovoj godini?\nPoreska uprava RS je u prvih sedam mjeseci ove godine izvršila 2.174 redovnih terenskih i kancelarijskih kontrola i rješenjima naložila plaćanje 21,9 miliona KM novoutvrđenih obaveza sa obračunatim kamatama, te je zbog utvrđenih nepravilnosti izdato i 268 prekršajnih naloga na ukupan iznos kazne od 854.997 maraka.\nInspektori Odjeljenja za istrage i obavještajne poslove Poreske uprave RS u prvih sedam mjeseci ove godine nadležnim tužilaštvima u RS dostavili 19 izvještaja protiv poreskih obveznika zbog postojanja osnova sumnje da su činjenjem krivičnih djela oštetila budžet RS u iznosu od oko 6,2 miliona maraka. U tom periodu, inspektori su izvještaje podnosili zbog utaje poreza i doprinosa, ali i zloupotrebe ovlaštenja u privredi, te nepravilnog izdvajanja sredstava i povrede obaveza vođenja trgovačkih i poslovnih knjiga.\nNajviše izvještaja nadležnim tužilaštvima u tom periodu, njih 15, podneseno je zbog krivičnog djela utaja poreza i doprinosa, odnosno zbog sumnje da poreski obveznici utajili poreze i doprinose u ukupnom iznosu od 5.511.914 KM štete za budžet RS. Poređenjem ovih podataka sa istim periodom prošle godine može se zaključiti da je rad istražilaca Poreske uprave RS iz Odjeljenja za istrage i obavještajne poslove u 2021. godini bio intenzivniji jer je nadležnim tužilaštvima podneseno više izvještaja, a samim tim je razotkrivena i veća šteta po budžet Republike Srpske. Naši inspektori će i u narednom periodu, u skladu sa zakonskim ovlaštenjima, nastaviti intenzivan rad na razotkrivanju krivičnih djela iz oblasti poreza, a čijim činjenjem se nanosi šteta budžetu Republike Srpske.\nU junu ste proveli medijsku kampanju kojom ste pozvali radnike u Republici Srpskoj koji dio svoje plate dobijaju u gotovini da prijave takve poslodavce, kako bi se toj negaivnoj pojavi u našem društvu stalo u kraj. Kakvi su bili odjeci kampanje i kakvi su bili efekti?\nPoreska uprava Republike Srpske kontinuirano, a u okviru redovnih kontrola, vrši kontrole sa ciljem otkrivanja poreskih obveznika koji isplaćuju dio plate u gotovom novcu, odnosno u takozvanoj „koverti“ ili „na ruke“. Prilikom tih kontrola akcenat stavljamo na one poreske obveznike koji prijavljuju radnike na minimalan iznos plate, te se vrši analiza odnosa dobiti određenog poreskog obveznika i broja prijavljenih radnika na minimalnu platu. Pri vršenju kontrola u značajnoj mjeri nam koriste i prijave radnika sa validnom dokumentacijom, koja ukazuje da su plate isplaćene djelom u gotovom novcu, a koje nisu prikazane u poslovnim knjigama, te za iste nije obračunat porez ni doprinosi. Međutim, problem predstavlja činjenica da radnici, vjerovatno iz straha da ne ostanu bez poslova, ne sarađuju sa inspektorima, odnosno izjavljuju da je iznos koji dobiju na svoj tekući račun, cjelokupan iznos njihove mjesečne plate. Inače, inspektori Poreske uprave RS redovno u sklopu kontrola uzimaju izjave od radnika, odnosno traže od radnika da se izjasne koliko tačno iznosi njihova mjesečna plata, što unose i u zapisnik o kontroli, ali opet ponavljamo da velika većina radnika izjavljuje da je iznos koji dobijaju na tekući račun njihova cijela plata. Poreska uprava Republike Srpske i ovom prilikom poziva radnike koji dio svoje mjesečne plate dobijaju u gotovini da sve takve slučajeve prijave Poreskoj upravi RS i da sarađuju sa inspektorima Poreske uprave, te da na taj način misle na svoju budućnost, jer im se doprinosi za PIO u najvećem broju slučajeva uplaćuju na minimalnu platu, što će im kasnije predstavljati problem jer će im i zaslužena penzija biti manja.\nKampanjom koju smo proveli u julu, pod sloganom „Mislite na svoju budućnost, recite NE plati u koverti“ željeli smo uticati na svijest radnika u Republici Srpskoj o značaju uplate doprinosa na njihovu cjelokupnu mjesečnu platu, ali i kojom smo željeli i podržati i ohrabriti radnike da prijave svaku isplatu dijela plate u koverti.\nKakva je naplata javnih prihoda u ovoj godini i koliko ste zadovoljni tim kretanjima, obzirom na sveukupnu situaciju izazvanu pandemijom korona virusa?\nPoreska uprava Republike Srpske je u prvih sedam mjeseci ove godine na račun javnih prihoda RS, prikupila ukupno 1,592 milijarde maraka, što je za čak 196,5 miliona KM ili 14 odsto više nego u istom periodu prethodne godine, uz rast naplate u svim segmentima javnih prihoda. Naplata doprinosa je u prvih sedam mjeseci ove godine već premašila milijardu maraka i veća je za 94,7 miliona KM ili 10 odsto nego u istom periodu prošle godine. Kada su u pitanju direktni porezi, naplata je u prvih sedam mjeseci ove godine iznosila 304,5 miliona maraka, što je za 42,1 milion maraka ili 16 odsto više nego u istom periodu prošle godine, a kod ostalih javnih prihoda naplaćeno je 272,9 miliona KM, što je za 59,7 miliona KM ili 28 odsto više. O koliko pozitivnom trendu u naplati javnih prihoda se radi pokazuje i podatak da je naplata u prvih sedam mjeseci ove godine za čak 129 miliona maraka veća nego u istom periodu 2019. godine, koja je bila rekordna u naplati javnih prihoda i koja nije bila opterećena krizom izazvanom pandemijom korona virusa i mjerama ograničenja i zabrana rada privrednih subjekata, kao što je to bilo 2020. godine, a što je u jednom periodu prošle godine uzrokovalo manju naplatu javnih prihoda. Na ovako pozitivne rezultate uticalo je nekoliko faktora, među kojima su svakako mjere koje je donosila Vlada RS sa ciljem prevazilaženja posljedica pandemije. Za stabilnu naplatu svakako treba zahvaliti i odgovornom odnosu većine poreskih obveznika prema svojim poreskim obavezama, te redovnim aktivnostima Poreske uprave RS na kontroli i naplati javnih prihoda. Takođe, važan faktor stabilne naplate je svakako i konstantno uvođenje novih elektronskih usluga od strane Poreske uprave RS, odnosno automatizacija procesa naplate javnih prihoda, kao i ohrabrujući oporavak domaće privrede.\nKao direktor Poreske uprave Republike Srpske, ovom prilikom izražavam zahvalnost svim poreskim obveznicima koji uredno izvršavaju svoje poreske obaveze i pozivam sve poreske obveznike da posluju u skladu sa važećim propisima, te da svoje obaveze izvršavaju blagovremeno, kako bi na taj način dali svoj doprinos jačanju Republike Srpske i njene ekonomije.\nPoreska uprava RS je prva u BiH uvela Sistem za upravljanje antikorupcijom. Šta to znači i kako će biti vršena implementacija?\nPoreska uprava Republike Srpske je u ovoj godini uspostavila Sistem upravljanja kvalitetom i Sistem upravljanja anti-korupcije prema standardima ISO 9001:2015 i ISO 37001:2016 sa ciljem zakonitog, pouzdanog i potpunog upravljanja svim poslovnim procesima, te daljeg unapređenja svog poslovanja i pružanja što kvalitetnijih usluga poreskim obveznicima. Uspješno je izršeno potpuno usklađivanje poslovanja sa zahtjevima navedenih standarda što podrazumijeva jasnu identifikaciju i dokumentovanje svih poslovnih procesa, identifikovanje i procjenu svih operativnih rizika i definisanje sistema upravljanja poslovnim procesima i poslovnim rizicima. U okviru implementiranog Sistema upravljanja anti-korupcijom u skladu sa ISO 37001:2016, sprečava se pojava korupcije kroz odgovarajuće barijere, a Poreska uprava Republike Srpske je prva institucija u BiH koja je implementirala ovaj standard. U narednom periodu ćemo nastaviti da razvijamo uspostavljene sisteme upravljanja kvalitetom i anti-korupcijom kako bi transparentnost i profesionalnost u svom radu, kao i kvalitet usluga koje pružmoa, podigli na još viši nivo.\nVeć godinama Poreska uprava RS pokazuje da je opredjeljena za digitalizaciju usluga poreskim obveznicima, kako bi im olakšala izvršavanje poreskih obaveza. Šta je na tom polju urađeno u ovoj godini i šta možemo očekivati u narednim mjesecima?\nPoreska uprava Republike Srpske kontinuirano unapređuje komunikaciju sa poreskim obveznicima uvođenjem novih elektronskih usluga, koje omogućavaju komunikaciju poreskih obveznika i Poreske uprave bez direktnog kontakta odnosno dolaska poreskih obveznika u prostorije Poreske uprave. Pored mogućnosti elektronskog podnošenja svih poreskih prijava, koje smo omogućili prošle godine, te android mobilne aplikacije „ePURS“ pomoću koje građani mogu pristupiti svojim poreskim evidencijama, Poreska uprava RS je omogućila poreskim obveznicima da zahtjeve za izdavanje uvjerenja, povrate poreza, preknjižavanje i druge vrste zahtjeva mogu podnijeti elektronskim putem. Takođe, u ovoj godini smo poreskim obveznicima poreza na nepokretnosti omogućili uslugu elektronskog preuzimanja računa za porez na nepokretnosti. Takođe, uz podršku Švedske poreske uprave, omogućili smo poreskim obveznicima da u prostorijama Poreske uprave u Banjaluci mogu sami pregledati svoje poreske evidencije, preuzeti i poslati potrebne dokumente ili izvršiti druge radnje korištenjem elektronskih usluga „E-Usluge“ Poreske uprave RS. Naime, u šalter sali u prizemlju zgrade Poreske uprave RS u Banjaluci, kao i na prvom spratu zgrade gdje se nalaze prostorije Područne jedinice Banjaluka, instalirana su četiri samouslužna računara na posebno označenim mjestima, a kojima poreski obveznici sasvim slobodno mogu pristupiti i koristiti elektronske usluge Poreske uprave RS. Ovakvi samouslužni računari će u toku ovog mjeseca biti postavljeni i u prostorijama preostalih područnih centara Poreske uprave RS u Prijedoru, Doboju, Bijeljini, Zvorniku, Istočnom Sarajevu i Trebinju.\nDakle, Poreska uprava RS je do sada uradila mnogo u procesu digitalizacije i tako će nastaviti i u narednom periodu, jer elektronska komunikacija sa poreskim obveznicima skraćuje procedure, smanjuje troškove papira, štampanja, arhiviranja, a samim tim i smanjuje broj dolazaka poreskih obveznika na šaltere Poreske uprave RS, čime štedimo i vrijeme i novac poreskih obveznika.


Međunarodni dan migranata danas se obeležava širom sveta, a Srbija ga dočekuje uz značajno povećanje broja onih koji u njoj traže azil na putu ka zemljama Evropske unije, a problem je i nedostatak kapaciteta za njihov smeštaj.\nU centru za azilante u Banji Koviljači nema dovoljno mesta za smeštaj, a zbog problema koji su time prouzrokovani u tom turističkom mestu, protestovali su građani koji decu nekoliko dana nisu puštali u školu, a najavljuju da će to ponovo učiniti ako do početka drugog polugodišta problem ne bude konačno rešen.\nVlada Srbije, u međuvremenu, najavljuje otvaranje novog centra za azilante, ali još nije saopštena njegova lokacija.\nSrbija je često usputna stanica migrantima sa Bliskog istoka na putu ka nekoj od zemalja Evropske unije. U odnosu na 2010. godinu kada je u Srbiji registrovano približno 2.500 ilegalnih migranata, ove godine je već do sada evidentirano oko 9.500, pokazuju podaci srpskog Ministarstva unutrašnjih poslova.\nPrema izveštaju koji je UNHCR dostavio u junu ove godine, u svetu se danas nalazi oko 43 miliona raseljenih lica. U izveštaju se dalje navodi podatak da oko 80 odsto ovih osoba boravi u zemljama "trećeg sveta".\nOko 28 miliona izbeglo je usled sukoba, a postoji 850.000 tražilaca azila, od kojih je jedna petina iz Južne Afrike. Oko 15.500 zahteva za azil podnela su deca bez pratnje ili roditeljskog staranja, najviše iz Somalije i Avganistana.


Škola u Semedraži uskoro dobija igralište – GM Press\nŠkola u Semedraži koja pripada Prvoj osnovnoj školi „Kralj Aleksandar I“ uskoro će dobiti i igralište, kao i kompletno uređen prilaz i prostor koji je okružuje. Radove na uređenju obišao je danas predsednik Opštine Gornji Milanovac Dejan Kovačević.\nStara škola u Semedraži srušena je zbog prolaska auto-puta, pa je Vlada Republike Srbije uložila sredstva u izgradnju školskog objekta na novoj lokaciji. Unutrašnjost je potpuno uređena, učionica je opremljena svim nastavnim rekvizitima, pomoćne prostorije su funkcionalne, rešeno je pitanje grejanja, ali uređenje prostora oko škole nije bilo dovršeno.\n-Sada radimo kompletno parterno uređenje,prilazne puteve, višenamensko dečije igralište-za košarku,rukomet i fudbal.Radićemo i kompletnu ogradu oko kompleksa, pristupne staze, stepenište, tako da će ova škola dobiti potpuno nov izgled i pravu funkciju,da sva deca iz Semedraži mogu da koriste i igralište i sve sadržaje koji se ovde nude-rekao je Dejan Kovačević, predsednik Opštine Gornji Milanovac.\nPredsednik MZ Semedraž Nikola Petaković istakao je značaj ulaganja u javne objekte na seoskom području. Osim što će đacima biti obezbeđeno kvalitetnije školovanje, uređenje igrališta će, kako je naveo, koristiti i svim meštanima sela.\n-Na seoskom području škola ima i socijalni momenat. U nedostatku objekata koji postoje na teritoriji grada, lokalnom stanovništvu može koristiti kao pogodno mesto za okupljanje.Prvenstveno će deci značiti, ali i mlađe i srednje generacije će moći na novom terenu da organizuju druženja tokom dana i u večernjim časovima.Dok je škole u selu, smatra se i da je selo živo.Ove godine smo imali dobru saradnju sa lokalnom samoupravom na mnogim poslovima, a nadamo se da će se nastaviti i u narednom periodu-kaže Petaković.\nŠkola trenutno ima jedno odeljenje u kome su učenici od prvog do četvrtog razreda.\nRadovi kojima će nastavni uslovi biti upotpunjeni ulivaju nadu da će u budućnosti biti sve više đaka.\n-Kopleks nije bio dovršen, voda je ulazila u zgradu, pretilo je oštećenje.Trazili smo da se sanira samo taj deo, a ovi radovi su zaista prevazišli sva naša očekivanja. Deca su presrećna.Nadam se da će kolege podržati ideju da učenici iz grada, kroz redovne aktivnosti i izlete,dođu da se druže sa decom koja ovde pohađaju nastavu, jer će svi od petog razreda biti zajedno u matičnoj školi.Pružamo sve što je do nas, pa ostaje nada da će se mladi odlučivati za život na selu i da ćemo imati više učenika-rekla je Dragica Radišić, direktorka OŠ „Kralj Aleksandar I“.\nUgovorena vrednost radova iznosi 4 541 786,76 dinara sa PDV-om, a izvođač je preduzeće „Svin“ iz Gornjeg Milanovca. Završetak je planiran u narednih 15 dana.\nTags: OŠ „Kralj Aleksandar I“, škola u semedraži, školsko igralište


KAZNE DO 9.000 KM Evo šta piše u Uredbi predsjednice Srpske o zabrani izazivanja panike i nereda - Srpskainfo\nZabranjuje se iznošenje ili prenošenje lažnih vijesti ili tvrđenja kojima se izaziva panika ili teže narušava javni red ili mir, ili onemogućava ili značajnije ometa sprovođenje odluka i mjera državnih organa, drugih institucija ili organizacija koje vrše javna ovlaštenja.\nZabrana iz stava 1. ovog člana odnosi se i na radnje učinjene putem sredstava javnog informisanja, društvenih mreža ili drugih sličnih sredstava.\nTo je navedeno u Uredbi sa zakonskom snagom o zabrani izazivanja panike i nereda za vrijeme vanrednog stanja, koju je danas donijela predsjednica Republike Srpske Željka Cvijanović.\nVANREDNO STANJE SADA ZAVISI OD BOŠNJAKA Odluka Narodne skupštine RS čeka u Vijeću naroda\nKada je riječ o sankcijama, za kršenje ove Uredbe kazniće se fizičko lice novčanom kaznom od 1.000 KM do 3.000 KM, pravno lice novčanom kaznom od 3.000 do 9.000 KM, a odgovorna osoba u pravnom licu biće kažnjena novčano od 1.000 do 3.000 maraka.\nBudući da je Uredba upravo objavljena u Službenom glasniku RS, stupiće na snagu dan kasnije, dakle sutra, a kako piše u njoj, na potvrdu Narodnoj skupštini RS biće podnesena čim parlament bude u mogućnosti da se sastane.\nOva uredba je donesena na inicijativu Ministarstva unutrašnjih poslova Republike Srpske, a predsjednica Cvijanović se prije njenog donošenja konsultovala sa rukovodstvom Vlade i Narodne skupštine Srpske.\nPolitika Republika Srpskaširenje panikeuredbavanredno stanjeŽeljka Cvijanović\nVlada poništila Odluku o ZABRANI IZAZIVANJA PANIKE, hoće li i predsjednica Srpske?\nPrihvata se ZADUŽENJE kod Svjetske banke: Predsjednica Srpske ODOBRILA prijedlog Vlade\nDOŽIVI SRPSKU NA PRAVI NAČIN Od sutra smanjen broj propisanih noćenja potrebnih za dodjelu vaučera\nOD DANAS NA SNAZI NOVA UREDBA Smanjen broj noćenja potrebnih za dodjelu turističkih vaučera\nPETKOVIĆ PREDLAŽE „Suspendovati sve rokove u sudskim i upravnim postupcima u Srpskoj“\n"OSJETLJIVA MATERIJA" Cvijanovićeva o Uredbi o zabrani izazivanja panike i nereda\n“POJEFITINIĆEMO GORIVO” Naftni distributeri poručili da će poštovati Uredbu Vlade RS\nCVIJANOVIĆEVA ODGOVORILA OPOZICIJI "Uredbe tokom vanrednog stanja donošene u skladu sa Ustavom"\nINSPEKCIJA U KONTROLI Naftaši se pridržavaju ograničene marže, dok su pojedini trgovci kažnjeni\n"Volim ga jako, cijelim srcem" Hrvatica opsjednuta sveštenikom, uhodila ga godinama, a on pobjegao u samostan


Albanski ambasador odbio primiti protestnu notu Srbije - Klix.ba\nAlbanski ambasador odbio primiti protestnu notu Srbije\n8.10.2015. u 08:42\nAmbasador Albanije u Srbiji Ilir Bocka odbio je odazvati se pozivu Ministarstva vanjskih poslova Srbije da primi protestnu notu te zemlje.\n"Nasuprot diplomatskim pravilima i praksi, albanski ambasador Ilir Bocka je poslije instrukcije iz Tirane odbio odazvati se pozivu Ministarstva vanjskih poslova da primi protestnu notu Republike Srbije zbog teškog incidenta i napada na nogometnu reprezentaciju Srbije, uz obrazloženje 'da se nije ništa dogodilo'", saopćeno je iz Ministarstva vanjskih poslova Srbije.\nBocka je u srijedu navečer bio hitno pozvan u Ministarstvo vanjskih poslova Srbije kako bi mu bila uručena protestna nota.\nKako je tada saopćilo srbijansko Ministarstvo, uprkos činjenici da je riječ o utakmici visokog rizika, incident svjedoči o ozbiljnim propustima mjerodavnih službi Albanije u organizaciji ove nogometne utakmice.\nSrbija očekuje da počinitelji ovog incidenta budu u najkraćem roku pronađeni i odgovarajuće kažnjeni, navedeno se u saopćenju.\nNapadači su u srijedu kamenjem napali autobus s nogometnim reprezentativcima Srbije, na putu od aerodroma do hotela u Tirani, gdje će srbijanska reprezentacija prenoćiti do odlaska u Elbasan, grad udaljen 50 kilometara, u kojem će biti odigrana kvalifikacijska utakmice za EURO 2016 Albanija - Srbija.\nU napadu niko nije povrijeđen.\nAlbanija Ilir Bocka\nPokušaj pljačke u udruženju Pomozi.ba: Jedan nadgledao sa sjekirom u ruci, drugi krao\n08.10.2015. u 08:46\nSIPA na području Sarajeva uhapsila 16 osoba


Slobodna Hercegovina » 2014 » December » 14\nPoljoprivrednik iz Foče Blažo Kulić podiže u Miljevini, na površini od 1,5 hektara, najveći malinjak na području gornjeg Podrinja, sa kojeg će godišnje brati više od 20.000 kilograma maline. Izvor: Srna Kulić se proizvodnjom malina bavi desetak godina, otkako je u banci u kojoj...\nZK Bilećana u Beogradu usvojio je Izveštaj o radu i sa puno ambicija predstavio nove planove. Jedna od želja je realizacija manifestacije “Dani Bileće u Beogradu”, kao i Festival “Karl Malden” u Bileći. Skupština Zavičajnog kluba Bilećana u Srbiji, s...\nPre sto godina – 15. decembra 1914. završena je Kolubarska bitka. Ona je bila i do danas ostala jedinstven primer u istoriji ratovanja da vojska kojoj se predviđao potpuni poraz i slom za samo deset dana, do nogu potuče svog nadmoćnijeg protivnika Izvor: Politika Autor: Jovan...\nDruštvo srpskih domaćina, Odbor za Hercegovinu i u narednom periodu radiće na unapređenju privrednih djelatnosti u svim oblastima- poljoprivredi, turizmu, preduzetništvu, njegovanju tradicionalnih porodičnih odnosa i afirmaciji srpskih vrijednosti. Izvor: Radio Trebinj...\n14.12. – Hronika Herceg Televizije\nSvake večeri čitaoci Slobodne Hercegovine imaju priliku da pogledaju “Novosti”, centralnu informativnu emisiju Herceg Televizije. Nedeljom se emituje “Hronika”\nVučurević: Ako nadležni ne riješe problem Bobar banke, pozvaću Trebinjce na ulice\nGradonačelnik Trebinja Slavko Vučurević rekao je danas na konferenciji za novinare da nije dobio odgovor od nadležnih institucija Vlade Republike Srpske, Agencije za bankarstrvo RS i prinudne uprave „Bobar banke“ za povrat novca gradskoj upravi i da lokalna zajednica neće moći...


Matić: Novinari treba da budu zadovoljni presudom za ubistvo Ćuruvije - KRIK\nVeran Matić (foto: KRIK)\n„Mislim da je veoma važno što prvi put posle 20 godina obeležavanje godišnjice ubistva Slavka Ćuruvije nećemo dočekati pozivajući na istragu i sudsku odluku. Imamo danas prvostepenu presudu, imamo utvrđeno činjenično stanje o kojem je tužilac izneo ubedljivu optužnicu i mislim da, kao profesija, treba da budemo zadovoljni onim što se danas dogodilo“, naveo je nakon izricanja presude Veran Matić, predsednik Komisije za istraživanje ubistava novinara.\nNa pitanje novinara N1 o tome kako misli da je slučaj rešen s obzirom na to da se, ni nakon presude, ne zna ko je pucao u Ćuruviju, kao ni ko je naručio ovo ubistvo, Matić je kazao da je utvrđeno na koji način je ono izvršeno.\n„Imamo one elemente koje je moglo tužilaštvo posle toliko godina, odnosno istražni tim, da utvrdi. Ostaje još prostora da se i drugi elementi koji nedostaju u ovoj presudi utvrde“, dodao je.\nOn je naveo i da je dug put do pravosnažne presude, ali da se nada da će današnja presuda biti potvrđena.\n„Ovo je veoma važna poruka i za pitanje nekažnjivosti ubistava novinara“, kazao je on ističući da je napravljen pomak zahvaljujući „jednom veoma dobrom istražnom timu, radu Komisije za istraživanje ubistava novinara i, mora se reći, nekoj političkoj volji da ovo ubistvo takođe bude rešeno.“\nPodsetimo, danas su za ubistvo novinara Ćuruvije osuđena četvorica bivših pripadnika Državne bezbednosti (DB) na ukupno 100 godina zatvora. Radomir Marković, bivši načelnik DB-a osuđen je na 30 godina zatvora zbog podstrekivanja na ubistvo, dok su kao saizvršioci osuđeni Milan Radonjić na 30, Miroslav Kurak na 20 i Ratko Romić na 20 godina zatvora.\nIako je Kurak bio optužen da je pucao u Ćuruviju, sud je danas presudio da je direktan izvršilac ubistva nepoznato lice, ne objasnivši detaljno Kurakovu ulogu u ovom zločinu. Do danas nije utvrđeno ni ko je nalogodavac ubistva Ćuruvije, a u optužnici se navodi da je reč o „NN licu iz najviših struktura vlasti.\nPresuda je doneta većinom glasova i ona nije konačna već se na nju Apelacionom sudu mogu žaliti i odbrana i tužilaštvo.\nVlasnik i urednik novina Dnevni telegraf i Evropljanin, Slavko Ćuruvija, ubijen je 11. aprila 1999. godine u haustoru zgrade u kojoj je stanovao u Svetogorskoj ulici u Beogradu. U trenutku ubistva, sa njim je bila njegova prijateljica Branka Prpa koja je i jedini svedok likvidacije.\nĆuruvija je, utvrdilo je tužilaštvo, ubijen zbog „javnog istupanja u zemlji i inostranstvu i kritike nosilaca političke vlasti, mogućnosti da utiče na javno mnjenje i delovanje opozicionih društvenih snaga“, sa ciljem da se „očuva politička vlast i moć i ograniči sloboda medija“.\nKljučni momenat u istrazi bio je iskaz nekadašnjeg načelnika JSO Milorada Ulemeka Legije. Ubrzo su optužena četvorica bivših pripadnika DB-a, a u optužnici je navedeno i da je ova služba pratila Ćuruvijino kretanje i komunikaciju mesecima pre, kao i na sam dan ubistva, što je zabeleženo u dosijeu „Ćuran“, spisima DB-a o praćenju Ćuruvije.\nPročitajte vest sa izricanja presude za ubistvo Ćuruvije.


August 20, 2020 August 20, 2020 saboLeave a Comment on MINISTAR ZDRAVLJA POTVRDIO: Vakcina Dolazi U Srbiju, EVO Kada Kreće Vakcinacija\nO vakcinama se intenzivno priča već u posljednjih dva mjeseca otkako su najavljena finalna testiranja na ljudima koji su dobrovoljno pristali primiti testne vakcine. Naime, ove vakcine su postale vrlo kontroverzne i to pretežno zbog raznoraznih teorija zavjera koje su zavladale svijetom o štetnim vakcinama, smanjivanju populacije, ali i čipovanju ljudi, što naravno nema logike, ali veliki broj ljudi vjeruje u te stvari.\nIpak, svi stručnjaci uvjeravaju ljude da takve stvari nisu moguće, a većina država već je najavila kako nijedna vakcina ne može ući u upotrebu ako ne prođe državne regulative i testiranja. Tako je i ministar zdravlja Srbije, Zlatibor Lončar kazao danas kako ruska vakcina „Sputnik 5“ nije u domenu njegovog rada i da on niti može niti želi da komentariše išta, jer je to striktno područje Agencije za lijekove i medicinska sredstva (ALIMS). Kako kaže Lončar, svaki lijek, pa tako i ova vakcina, mora proći analize ove Agencije kako bi se utvrdilo da li je bezbjedna ili ne, a tek nakon tog nalaza može da se stavi na tržište.\nŠto se tiče vakcina protiv gripe, ministar Lončar je najavio kako bi one već prvog oktobra trebale stići u Srbiju, te nakon toga slijedi vakcinisanje. Iako ono najvjerojatnije neće biti obavezno za sve, toplo se preporučuje da se što više ljudi vakciniše, jer će se time eliminisati barem jedan virus za ovu jesen i zimu. Ukoliko dođe do ukrštenja gripe i korone, liječnici se plaše da će stanje biti mnogo gore nego išta što smo vidjeli do sada, otkako je počela pandemija korona virusom.


Godišnja zarada 14 milijardi dolara: Stiže japanski Nidek, prodaja 21 hektara gradskog zemljišta? Proizvodnja od kraja 2022.\nSa skoro 120.000 zaposlenih, Nidek je prošle godine zaradio više od 14 milijardi\nNovosadska skupština bi, na sednici zakazanoj za ponedeljak, trebalo da glasa o prodaji oko 21,2 hektara gradskog zemljišta u radnoj zoni „Sever 4” kompaniji „CTP Invest” iz Beograda, koja će tu potom izgraditi pogon za potrebe japanskog „Nideka”, prenosi Dnevnik.\nVrednost zemljišta procenjena je na 993,7 miliona dinara, odnosno oko 8,5 miliona evra, a u pismu o namerama, koje su 15. marta Nidek i CTP poslali gradskim vlastima, planirana je, u prvoj fazi, fabrika za potrebe automobilske industrije na 26.000 kvadratnih metara i sa 300 zaposlenih, a koja bi trebalo da proradi do kraja 2022. godine.\nIz pomenutog pisma o namerama, može se videti da „Nidek” planira da u Novom Sadu za početak proizvodi „elektromotore namenjene unapređenju udobnosti i upravljanja automobilima”. Između ostalog, namera CTP-a je da do 2026. godine otkupi još 16 hektara zemljišta za dalje faze investicije „Nideka”.\nZa „Nidek korporaciju”, u pismu o namerama, kaže se da je na tržištu skoro 50 godina i da je svetski lider na tržištu jednosmernih elektormotora bez četkica. Kompanija iz Kjota pravi motore, elektroniku i optičke komponente u više od 200 pogona u 30 država. Sa skoro 120.000 zaposlenih, Nidek je prošle godine zaradio više od 14 milijardi dolara, dok mu je tržišna kapitalizacija 71,9 milijardi dolara, prenosi Dnevnik.\nekonomija industrijska zona investicije nidek Novi Sad radna zona


Komisija odbacila zahtev VAC-a za preuzimanje Novosti - Bizlife.rs\nKomisija odbacila zahtev VAC-a za preuzimanje Novosti\n11:22 Beograd, 15/10/2011\nKomisija za zaštitu konkurencije odbacila je zahtev austrijskog Ostholdinga za preuzimanje 62,4 odsto akcija novinsko izdavačke kompanije Novosti iz Beograda, objavljeno je danas na sajtu te institucije.\nOstholding, koji je u vlasništvu nemačke medijske kompanije VAC, dostavio je Komisiji zahtev za preuzimanje celokupnog udela u tri kompanije preko kojih je preuzet većinski kapital u Novostima. Reč je o kompanijama Trimaks, Ardos i Karamat, koje su u vlasništvu beogradskog biznismena Milana Beka.\nU obrazloženju Komisije se navodi da je zahtev Ostholdinga odbačen zbog nedostavljanja dokaza o pravnom osnovu sprovođenja koncentracije, što je nužan i neophodan uslov da Savet komisije za zaštitu konkurencije odlučuje o zahtevu.\nOstholding na odluku Komisije ima pravo žalbe u roku od tri dana od prijema odluke o odbijanju zahteva.\nOst holding, koji je u vlasništvu nemačke medijske kompanije Vac, zatražio je pre više od dve godine od Komisije za zaštitu konkurencije odobrenje da preuzme 62,4 odsto akcija “Novosti”, ali je Komisija sredinom jula ove godine obustavila postupak dok Upravni sud ne donese odluku po tužbi te firme.\nUpravni sud Srbije saopštio je danas da je odbacio tužbu austrijskog Ost holdinga na postupanje Komisije za zaštitu konkurencije u odlučivanju o zahtevu te firme da preuzme većinski paket akcija kompanije “Novosti”.\nVećinski vlasnik “Novosti” je Milan Beko koji je preko tri povezane firme registrovane u inostranstvu, Ardos, Trimaks i Karamat, 2006. godine na berzi kupio 62,4 odsto akcija te kompanije. Prema pisanju medija, Beko je imao sporazum sa VAC-om o preprodaji akcija Novosti.\nBeko nije ispunio zakonsku obavezu da da ponudu za preuzimanje preostalih akcija od manjinskih akcionara, zbog čega mu je Komisija za hartije od vrednosti 23. juna 2011. godine naložila da to učini u roku od tri meseca, ili da objavi prodaju udela većeg od 25 odsto akcija.\nZakon propisuje da, ukoliko neka firma dostigne više od 25 odsto akcija, vlasnik mora da da javnu ponudu za preuzimanje do sto odsto akcija ili da proda sve akcije preko 25 procenata, a do prodaje može da mu bude ukinuto pravo glasa na sve akcije preko 25 procenata.\nBeko još nije postupio po nalogu Komisije za hartije od vrednosti, ali ta institucija nema zakonsku mogućnost da ga kazni zbog toga jer Zakonom o prekršaju nije predviđeno pokretanje prekršajnog postupka prema stranim firmama. On je ranije najavio da će konačnu odluku o tome da li će prodati deo akcija “Novosti” ili dati ponudu za preuzimanje preostalih akcija doneti u konsultacijama sa Vacom.\nZa sada su ograničena upravljačka prava Ardosu, Trimaksu i Karamatu u “Novostima” na 25 odsto ukupnih upravljačkih glasova i ta mera će važiti do momenta objavljivanja ponude za preuzimanje manjinskog paketa ili do prodaje akcija.\nDržava u “Novostima”, kao manjinski akcionar, ima upravljačka prava na najveći broj akcija – 36,6 odsto. Republika Srbija poseduje 29,5 odsto akcija i dodatno, preko Fonda PIO, još 7,15 odsto, a u vlasništvu malih akcionara je 0,92 odsto.


Kuda ide BiH - Nezavisni stav\nMirsada Lingo Demirović 26.12.2017 19:50\nKriza na nivou BiH se nastavlja. Naime, iako neki parlamentarci lobiraju da sjednica Predstavničkog doma BiH bude održana do kraja ove sedmice i da se na toj sjednici raspravlja o budžetu za narednu godinu, nema podrške većine da do kraja ove godine do nje dođe.\nPonovo je upitno i da li će SBB podržati budžet za 2018. godinu, jer tvrde da je isti kao u zadnjih 10 godina, da nije razvojni, da je samo potrošački.\nUkoliko SBB ne podrži ovaj budžet, on je osuđen na propast, jer opozicija u FBiH je već najavila da neće dati podršku budžetu. Međutim, ostaje nada da će se SBB predomisliti, kao i u slučaju seta zakona o akcizama, i da će podržati ovaj budžet. Ukoliko se to ne desi, doći će do privremenog finansiranja institucija BiH.\nOno što se po hodnicima u parlamentu BiH priča je da neki klubovi idu namjerno na varijantu da dođe do privremenog finansiranja, koje može trajati godinu dana, jer će u tom slučaju izostati novac za finansiranje izbornih kampanja. I sapunica u parlamentu BiH se nastavlja. Nakon što su godinu dana razvlačili akcize i na kraju prikupili podršku, sad su na redu izmjene Izbornog zakona BiH i budžet.\nPostavlja se pitanje čime će još ova vlast "trgovati" do kraja mandata kako bi ispunila ono što je naumila, da li to znači da će cijela BiH doživjeti sudbinu Mostara ukoliko ne bude izmjena Izbornog zakona BiH, znači li to da će nam međunarodne finansijske institucije opet "prijetiti zavrtanjem slavina" ukoliko ne bude budžeta, jer u okviru njega je i ispunjavanje obaveza prema tim istim institucijama?\nPitanje je kako dalje i na koji način prebroditi još jednu godinu koja je pred nama i hoće li u oktobru doći do okončanja ove agonije ili će se ona nastaviti i biti još veća i poraznija za građane BiH, odnosno narode, kako to nosioci vlasti u BiH vole reći u posljednje vrijeme.


BiH i dalje zemlja visokog kreditnog rizika – Magazin Plus\nHome/BiH i dalje zemlja visokog kreditnog rizika\nSvjetski priznata agencija za ocjenu kreditnog rejtinga “Standard & Poor's” potvrdila je BiH suvereni kreditni rejting B sa stabilnim izgledima, objavljeno je na internet stranici Centralne banke BiH.\nKao opis kategorije rejtinga BiH u ovom smislu navedena je spekulativna kreditna sposobnost, ali i visok kreditni rizik. Time je ocjena kreditnog rejtinga BiH od strane ove agencije izjednačena s posljednjom koju je za BiH dala agencija “Moody's Investors Service” polovinom 2012. godine i kada je potvrdila suvereni kreditni rejting B3 i izmijenila izglede sa posmatranja – negativno, na stabilne izglede.\nInače, na osnovu odluka Savjeta ministara, BiH je potpisala ugovore za izradu i praćenje suverenog kreditnog rejtinga BiH sa dvije međunarodne rejting agencije “Moody's Investors Service” i “Standard & Poor's”. Potpisnik u ime BiH je Ministarstvo finansija i trezora BiH, dok Centralna banka BiH, u svojstvu fiskalnog agenta Ministarstva finansija i trezora BiH, koordiniše izradu i praćenje suverenog kreditnog rejtinga BiH. Agencija “Moody's” angažovana je 2003. godine, tako da 2004. godine BiH dobija svoj prvi suvereni kreditni rejting.\nAgencija “Standard & Poor's” angažovana je 2008. godine, kada je i dodijelila rejting BiH. Obje agencije redovno prate stanje u BiH i najmanje jednom godišnje dolaze u misiju kako bi u direktnim razgovorima sa zvaničnicima i predstavnicima institucija BiH i entiteta u BiH i predstavnicima međunarodne zajednice, privrednog i akademskog života dobili sveobuhvatnu sliku o stanju i perspektivama zemlje.\nPreliminarni rezultati FVO: Nema ozbiljnih prepreka za izvoz krompira u EU


Odobren prvi "živi lek" za terapiju raka - PharmaMedica\nPočetna Novosti Odobren prvi “živi lek” za terapiju raka\nOdobren prvi “živi lek” za terapiju raka\nPrvi "živi lek" se pravi izdvajanjem belih krvnih zrnaca iz krvi pacijenta. Ćelije se zatim genetski reprogramiraju da traže i ubijaju ćelije raka.\nAmerička agencija za hranu i lekove (FDA) je odobrila prvi lek koji redizajnira imunološki sistem samog pacijenta tako da može da napadne ćelije raka. Živi lek se priprema tako da je specifičan za svakog pacijenta ponaosob, za razliku od konvencionalne terapije, tj. operativnog zahvata ili hemoterapije.\nPrvi “živi lek” se zove CAR-T i pravi se izdvajanjem belih krvnih zrnaca iz krvi pacijenta. Ćelije se zatim genetski reprogramiraju da traže i ubijaju ćelije raka. Takve “ubice raka” se zatim vraćaju nazad u telo pacijenta i kada pronađu svoju metu počnu da se umnožavaju.\nFarmaceutska kompanija Novartis naplaćuje 475.000 dolara za ovu terapiju “živim lekom” koji čak 83% pacijenata oslobađa jedne vrste raka krvi.\nDr Scott Gottlieb iz FDA-a kaže: ” Sa ovom mogućnošću da reprogramiramo ćelije pacijenta kako bi one same napadale rak mi prelazimo jednu novu granicu u medicinskim inovacijama. Nove tehnologije, kao što su genska i ćelijska terapija imaju potencijal da transformišu medicinu i stvaraju prelomnu tačku u našoj sposobnosti da lečimo, pa čak i izlečimo mnoge uporne bolesti.”\nNova terapija, koja će biti plasirana na tržište pod imenom Kymriah, deluje kod akutne limfoblastne leukemije i odobrena je za primenu kod onih pacijenata kod kojih normalna terapija ne daje rezultate.\nDr Stephan Grupp, koji je u Dečijoj bolnici u Filadelfiji ovom tehnologijom tretirao prvo dete, kaže da je novi pristup “izuzetno uzbudljiv”. “Nikada do sada nismo videli ništa slično,” dodaje on. Taj prvi pacijent je bio na samrti, a sada je u remisiji duže od 5 godina.\nOd 63 pacijenta podvrgnuta CAR-T terapiji 83% je u potpunoj remisiji tri meseca,\na dugoročni rezultati se još uvek sakupljaju.\nIpak, terapija nije bez rizika. Usled brze proliferacije CAR-T ćelija u organizmu, može doći do masivnog oslobađanja citokina, tj. sindroma potencijalno opasnog po život. Ovo se, pak, može kontrolisati lekovima.\nPotencijal CAR-T tehnologije daleko prevazilazi samo jednu vrstu kancera.\nDr David Maloney, medicinski direktor ćelijske imunoterapije u “Fred Hutchinson” Centru za onkološka istraživanja kaže da je odluka FDA “prekretnica”. “Verujemo da je ovo samo prvi, od puno novih tretmana zasnovanih na imunoterapiji koji će se u budućnosti pojaviti.”\nCAR-T tehnologija najviše obećava kod različitih vrsta raka krvi. Međutim, daje rezultate i kod solidnih tumora kao što se rak pluća i melanom. Dr Prakash Satwani, dečiji onkolog na Columbia University Medical, kaže: “U poređenju sa akutnom limfoblastnom leukemijom rezultati nisu tako sjajni, ali verujemo da će u bliskoj budućnosti tehnologija napredovati.”\nJačanje imunog sistema je kamen temeljac moderne terapije karcinoma. Širom sveta su već prihvaćeni brojni lekovi koji “skidaju kočnice” sa imunog sistema kako bi mu omogućili da lakše napadne rak. CAR-T tehnologija, koja ide korak dalje i redizajnira imuni sistem, je na mnogo užem i specifičnijem nivou. Prof. Peter Johnson, glavni lekar pri humanitarnom udruženju Cancer Research UK, kaže: “Prva genetski modifikovana ćelijska terapija koju odobrava FDA je uzbudljiv korak napred. Još uvek imamo mnogo toga da naučimo o njenoj bezbednoj primeni, pa je važno prepoznati da je ovo samo prvi korak.”\nNaučnici otkrili strukturu molekula uključenog u nastanak karcinoma\nPharmaMedica - 27 oktobra, 2019 0


Železnice Srbije svakodnevno preduzimaju sve potrebne mere u ovakvim vremenskim uslovima kako bi saobraćaj bezbedno funkcionisao - Ljubitelji železnice Srbije ŽS\nŽeleznice Srbije svakodnevno preduzimaju sve potrebne mere u ovakvim vremenskim uslovima kako bi saobraćaj bezbedno funkcionisao\n- „Železnice Srbije“ svakodnevno preduzimaju sve potrebne mere da se u uslovima visokih letnjih temperatura očuva bezbednost železničkog saobraćaja. Železničari primenjuju i poštuju postupke i procedure za rad u uslovima velikih vrućina, koji su propisani još tokom aprila i maja, kako bi vozovi tokom sezone bezbedno i redovno funkcionisali. Mere koje su utvrđene stalno se i neprekidno sprovode tokom leta i sa njima su upoznati svi železničari. Prioritetan zadatak zaposlenih je da se preduzme sve kako bi se očuvala bezbednost saobraćaja, - saopšteno je danas iz Direkcije za infrastrukturu „Železnica Srbije“, a povodom izuzetno visokih temperatura tokom ovog leta u našoj zemlji.\nNaime, „Železnice Srbije“ su još krajem aprila ove godine donele Uputstvo o privremenom smanjenju najvećih dopuštenih brzina na prugama u uslovima ekstremnih dnevnih temperatura, kojim su propisani načini i postupak smanjenja najveće dozvonjene brzine na pruzi u zavisnosti od vremenskih uslova. Propisano je kako se to čini, ko to čini, kao i način na koji se obaveštavaju svi zainteresovani, pa u skladu sa tim procedurama, u uslovima izuzetno visokih temperatura, vozovi u kritičnim periodima dana saobraćaju smanjenim brzinama, tamo gde je to potrebno.\nPored toga, prekinuti su svi radovi na mehanizovanom održavanju koloseka, jer se oni ne smeju obavljati kada je temperatura u šini veća od + 35 stepeni Celzijusa. Posebno se prate mesta gde je povećana mogućnost nastanka deformacija koloseka i gde je u ranijim periodima učestalost takvih slučajeva bila povećana, pa se na tim mestima preduzimaju dodatne mere, kao što su održavanje sprava protiv bočnog pomeranja koloseka, dopuna tucanika, povećanje diletacije, zasecanje šina u koloseku i slično. Posebno se prati kretanje temperature u šinama na kritičnim mestima, kao što su mostovi, sedišta deonica ili delovi pruge koji su konstantno izloženi suncu.\nU uslovima izuzetno visokih letnjih temperatura, pojačana je i učestalija ophodnja i obilazak pruge od strane čuvara pruge, koji neposredno na licu mesta prate dešavanja na koloseku, a stručna lica građevinske delatnosti učestalije na vučnim vozilima obilaze prugu, kako bi pratili ponašanje koloseka i naređivali preduzimanje potrebnih mera.\nPored toga, i osoblje vučnih vozila (lokomotiva, dizel i elektro motornih garnitura), tokom leta ima obavezu da dodatno osmatra prugu i odmah prijavljuje sve uočene nepravilnosti, a u slučaju potrebe prilagodi brzinu kretanja voza ili ga potpuno zaustavi kako bi bile sprečene eventualne neženjene posledice.\nU pojedinim železničkim čvorovima, pružnim deonicama ili određenim mestima locirane su mobilne ekipe, koje su spremne da u slučaju potrebe izuzetno brzo reaguju i odmah nakon obaveštavanja izađu na lice mesta i kolosek dovedu u redovno stanje.\n„Železnice Srbije“ tokom leta i visokih temperatura suočene su sa pojavom poznatom kao „sunčane krivine“. Reč je o mogućim deformacijama koloseka izazvanim visokim temperaturama, zbog fizičkog zakona da se tela na toploti šire. Ove pojave mogu nastati već kod šina čija je dužina preko 60 metara, a pri temperaturama u šini preko +65 stepeni Celzijusa. Ukoliko spoljna temperatura u toku dana i u hladu dostiže +38 stepeni Celzijusa, jasno je da je onda temperatura u šini daleko iznad propisane granične vrednosti od + 65 stepeni Celzijusa, što neminovno povećava opasnost od pojave „sunčanih krivina“. Unapred se i sa sigurnošću ne može odrediti gde će one da se pojave, jer na to utiče veliki broj faktora.\n„Železnice Srbije“, međutim, propisuju i redovno i uspešno sprovode niz mera, kojih se pridržavaju svi zaposleni, da se eliminiše ili barem maksimalno smanji mogućnost pojave „sunčanih krivina“, da se one blagovremeno otkriju i kolosek u najkraćem mogućem roku popravi, sa ciljem očuvanja bezbednosti i povećanja stepena sigurnosti železničkog saobraćaja.\nSva iskustva potvrđuju da se železničari maksimalno uspešno bore sa visokim temperaturama i da se prevoz i u uslovima izuzetno visokih temperatura redovno i bezbedno odvija.


OBOLELIMA OD HIV NEDOSTUPNA POTREBNA TERAPIJA - Magločistač\nPočetna Vesti OBOLELIMA OD HIV NEDOSTUPNA POTREBNA TERAPIJA\nUdruženje građana „Q-klub“, koje pruža podršku ljudima u Srbiji obolelim od HIV-a, zatražilo je od Ministarstva zdravlja i Republičkog fonda za zdravstveno osiguranja, da obezbeđivanjem savremenih terapija unaprede lečenje te infekcije.\n„Srbija nema nove, inovativne lekove iz prve linije terapije prema poslednjim evropskim smernicama. Zbog toksičnosti i neželjenih efekata primene trenutno dostupnih lekova u Srbiji, pacijenti neredovno uzimaju terapiju, što dovodi do pogoršanja zdravstvenog stanja i širenja HIV infekcije“, navodi se u saopštenju „Q-kluba“.\n„Postoje inovativne terapije, u skladu sa evropskim smernicama, koje nisu skuplje od onih koje država trenutno plaća. Njihovo uvođenje na listu ne bi imalo uticaj na povećanje potrošnje RFZO budžeta“, smatra Q-klub.


Izvor: Sportske.net, 28.Nov.2020, 15:51\nJoš jedan primer oprečnih rezultata testiranja na koronu.\nHrvatski fudbaler Marcelo Brozović neće biti u sastavu Intera za današnji duel protiv Sasuola bez obzira na to što je pre dva dana dobio negativan rezultat na virus COVID-19.\nReprezentativac Hrvatske se zarazio ovog meseca tokom obaveza u državnom timu, pa je propustio poslednje dve utakmice za "nerozaure".\nU četvrtak je dobio negativan rezultat i činilo se da je izlečen, ali iz Intera >> Pročitaj celu vest na sajtu Sportske.net << su potvrdili da je test bio nepozdan te da je fudbaler i dalje pozitivan.\nBez obzira što je Brozović dobrog opšteg stanje i tek neznatno pod uticajem virusa ove subote ga nećemo gledati u Seriji A.\nDuel u Sasuolu počinje od 15 sati.\nIzvor: Sportske.net, 29.Nov.2020, 14:42\nSrbin neće odigrati utakmicu koja odlučuje evropsku sudbinu "neroazura"...Kapiten reprezentacije Srbije Aleksandar Kolarov je van stroja nakon što je bio pozitivan na koronavirus...Fudbaler Intera je zbog toga propustio meč sa Sasuolom u subotu, a isto će morati da učini i u Ligi šampiona...Kolarov...


Norveška nastavlja da širi naftne bušotine na Arktiku | Nova Ekonomija\nNorveška nastavlja da širi naftne bušotine na Arktiku\nNorveška planira da proširi operacije eksploatacije nafte u prethodno netaknuta područja Arktika, potez za koji ekološki aktivisti upozoravaju da bi mogao da ugrozi osetljiv ekosistem i čak započne vojni spor sa Rusijom, piše Gardijan (The Guardian).\nStručnjaci kažu da je područje smatrano veoma rizičnim, kako po pitanju očuvanja životne sredine tako i u smislu profitabilnosti.\n"Nezavisno od promena životne sredine, Arktik je veoma surovo mesto. Mnogo toga može poći po zlu, a kad se to desi može izazvati znatnu štetu na duže vreme", naveo je.\n"Kada je vlada premijerke Erne Solberg najavila aukciju zakupa, to je bila kulminacija procesa od više decenija u kojem je Norveška išla sve više prema severu", kaže ona.\nEkološke grupe WWF, Greenpeace i Nature & Youth poslale su vladi Norveške otvoreno pismo u kojem je navedeno da je u svih 24 prethodnih koncesija između 2002. i 2019. godine vlada odobrila license za rad u područjima gde se vladina organizacija odgovorna za regulaciju naftnih resursa protivila istraživanju.\n"Budući da još uvek nemamo tehnologiju potrebnu za čišćenje izlivanja nafte u artktičkoj sredini, stvarno nema smisla da se nastavi sa ’offshore’ bušenjem tamo", rekao je Kelman.\n"U prethodnih par godina Rusija je modernizovala svoju severnu flotu nuklearnih podmornica i proširila svoje vojno prisustvo na obližnjem Franc Jozef arhipelagu. Zvanično Rusija podržava Svalbard sporazum, ali bi norveške operacije u prethodno netaknutoj teritoriji mogle biti smatrane agresivnim", kaže Rigvik.


NaslovnaIzdvajamoParadise Lost u Beogradu: U potrazi za izgubljenim rajem\nTragom drevnih vremena, otvarajući vrata svog predvorja, Paradise Lost započeo je nastup pesmom „Gods of Ancient“ sa aktuelnog albuma Medusa. Iako su im set liste na skoro svim nastupima u okviru ove turneje, gotovo identične, tako da se unapred i znalo šta se moglo očekivati, ipak je energija benda bila ta bitna nit koja je sve to povezala u pravu energetsko-emotivnu bombu. Nakon „Remembrance“, ponovo se vraćaju na novi album sa „From the Gallows“, a zatim nas iz predvorja uvode dublje i dublje sa „One Second“ i „Tragic Idol“. Nad binom je, isprepletana sa tamom, stražarila usnula Medusa, koja i krasi naslovnicu aktuelnog albuma. Čak je i dim koji se u blagim talasima razlegao prostorom, dodatno doprinosio mističnosti i atmosferi pesama.\nFrontmen benda, Nick Holmes,odmereno je komunicirao sa publikom, s vremena na vreme najavljujući po koju pesmu, a u početku je pozivao publiku da dignutim rukama ili tapšanjem obogati svaku narednu pesmu. No, to je ubrzo postalo nepotrebno jer su se gotovo svi prisutni prepustili talasu i po inerciji dizali ruke ili skandirali ime benda u pauzama između pesama. Naslovna „Medusa“, sa istoimenog albuma, gotovo da je prenula iz bezbednog sna svoj mitski prikaz sa velikog platna, koje se nalazilo iza benda. Činilo se kao da će svakog trenutka otvoriti oči i sve nas poslati u kameni san. A onda, bez neke preterane pripreme, bacaju nas pravo u svoje središte nižući „Shadowkings“, „An Eternity of Lies“, „Faith Divide Us – Death Unite Us“. Nekako se fino uz sve to uklopila i „Blood and Chaos“, da bi sa „As I Die“ gotovo poentirali. Sa „Beneath Broken Earth“ i „Embers Fire“ prekinuli su nit, pozdravili se (nekako prerano) i napustili binu. Dozivanje na bis vratilo ih je ponovo nama i triptihom satkanim od „No Hope in Sight“, „The Longest Winter“ i „The Last Time“ simbolično zatvaraju vrata izgubljenog raja, bar do neke nove potrage za istim.


Kolbanovski: Tri koraka Rusije u sprečavanju medjunarodnog priznanja Kosova\nBeta 11. marta 2020. 15:10\n„Za Rusiju takav razvoj dogadjaja može da ima za posledicu još jedno širenje NATO na Balkanu. U Alijansu će nakon Kosova biti uvučeni i Srbija, a zatim i BiH“, ocenjuje Kolbanovski.\nKolbanovski smatra da zbog toga Rusija treba da započne aktivnu saradnju sa srpskom opozicijom, da „demontira monopolski politički uticaj“ Vučića na rusko rukovodstvo i kao treće – da je neophodna spoljnopilitička pozicija Rusije koja će obezbediti „status kvo“ na osnovu rezolucije 1244 Saveta bezbednosti UN odnosno „neće dozvoliti bilo kakve sporazume donete na brzinu“.\nOn ocenjuje da će saradnjom sa srpskom opozicijom Moskva rešiti najmanje dva zadatka – povećati simpatije u Srbiji prema Rusiji i preduzeti efikasne mere da se blokira „predaja Kosova koja je u pripremi“.\n„Sam Vučić, koji se oslanja na proruski elektorat odlično razume da razvoj saradnje srpske opozicije sa Moskvom predstavlja fatalnu pretnju njegovoj sopstvenoj autoritarnoj vlasti i ozbiljno stoji na putu priznanja Kosova“, ocenjuje Kolbanovski, dodajući da će srpske vlasti oštro opstruirati sve kontakte opozicije sa Moskvom.\nKada je reč o spoljnopolitičkoj poziciji Rusije, održavanju “ statusa kvo“ za Kosovo i nedopuštanju usvajanja sporazuma Beograda i Kosova u žurbi, Kolbanovski navodi primer „monopolskog političkog uticaja crnogorskog diktatora (Mila) Djukanovića“.\nKako navodi u tekstu, skoro 15 godina Djukanović i njegov bivši ambasador u Moskvi, a zatim i ministar spoljnih poslova Milan Roćen su „lagali, bili licemerni i bez savesti koristili tradicionalnu ljubav Crnogoraca prema Rusiji kako bi ojačali sopstvenu diktaturu“.\n„Prvi Djukanovićev cilj bio je da iskoristi Moskvu kako bi obezbedio izlazak Crne Gore iz sastava savezne države. Kada je postala nezavisna, odmah je aktivno krenula u NATO. Sadašnje ponašanje Vučića u mnogome kopira ponašanje dugogodišnjeg političkog partnera Djukanovića, samo je umesto NATO, Vučiću sada neophodno da uz saglasnost Moskve najpre prizna Kosovo, a tek onda da uvuče Srbiju u Alijansu“, zaključuje Kolbanovski.\nRuski analitičar dodaje da stečeno iskustvo sa Crnom Gorom, „može da posluži kao dobra potpora za dalje korake u srpskom pravcu“.


RTCG - Radio Televizija Crne Gore - Nacionalni javni servis :: Košarka :: Živković: Teško gostovanje, pobjeda bi nam mnogo značila\n05. 10. 2021. 17:36 >> 17:44 0\nBUDUĆNOST NA ISPITU U NOVOM SADU\nŽivković: Teško gostovanje, pobjeda bi nam mnogo značila\nKošarkašice Budućnost Bemaksa igraće sjutra u Novom Sadu sa Vojvodinom utakmicu drugog kola A grupe WABA lige. Oba tima upisala su pobjede na startu regionalnog takmičenja. Kapitenka Dragana Živković kazala je da Budućnost očekuje teško gostovanje, jedno od najtežih u grupi.\n"Poslije idealne premijere, sa dosta optimizma očekujemo meč u Novom Sadu. Vjerujemo da ćemo biti na većem nivou nego protiv Triglava i da možemo do nove pobjede, koja bi nam mnogo značila. Važno je da dobro uđemo u meč, da odradimo ono što se dogovaramo ovih dana, a sigurno da motiva neće nedostajati", kazala je Živković.\nTalentovanio bek šuter Anastasija Drobnjak kazala je da dobro znaju kvalitete i mane Vojvodine.\n"Nedavno smo protiv njih igrali kontrolni meč, gledali smo ih u prvom kolu i vjerujem da tu nema tajni. Naša mladost je dodatni motiv da ostavimo što bolji utisak. Bitno je da na pravi način otvorimo meč, a mislim da možemo napraviti sjajan posao, jer bi trijumf u Novom Sadu imao izuzetan značaj", kazala je Drobnjak.\nUtakmica u Novom Sadu počeće u 16 sati i 30 minuta.\nVučković novo pojačanje Budućnosti\nBajrović prvo pojačanje Budućnost Bemaxa


Davidović pobijedio u trci za šefa komore u Banjaluci – mojKontakt portal – Radio Televizija Kontakt\nDavidović pobijedio u trci za šefa komore u Banjaluci\nDamjan Davidović izabran je juče za novog predsjednika Područne privredne komore Banjaluka, dok je novi potpredsjednik Darko Stupar.\nOn je na sjednici Skupštine Područne privredne komore dobio više glasova od Gorana Račića, koji je bio kandidat za novi mandat na čelu najveće organizacije u komorskom sistemu RS. Sjednica je održana iza zatvorenih vrata, a izvor “Glasa Srpske” je istakao da je Davidović dobio 28, a Račić 21 glas. Skupština Područne privredne komore Banjaluka broji 51 člana, ali dva nisu bila prisutna na jučerašnjoj sjednici. Davidović je direktor štamparije “Atlantik” iz Banjaluke, a prije toga je bio na poziciji prvog čovjeka banjalučkog “Merkatora”.\nStupar je predsjednik uprave konsultantske firme “Cofus” iz Banjaluke.\nPrije izbora rukovodstva komore verifikovani su mandati članova Skupštine, koji su delegirani kao predstavnici preduzeća iz svih privrednih sektora. Delegiranje članova Skupštine izazvalo je podjele među privrednicima i tokom tog procesa pljuštale su optužbe za namještanje rezultata da bi bio izrežiran i izbor rukovodstva komore.\nStruja koja podržava Davidovića tvrdila je da su sa lista za Skupštinu skinuta preduzeća da bi bila obezbijeđena podrška aktuelnom rukovodstvu za novi mandat. Prijetili su i podnošenjem tužbi, ali su, ipak, učestvovali u izbornom procesu. S druge strane aktuelno rukovodstvo komore tvrdi da su izbori za Skupštinu bili fer. Račić je u pisanoj izjavi dan uoči izbora poručio da je u proteklih mjesec bilo mnogo neargumentovanih optužbi, ali da očekuje da će članovi Skupštine glasati u interesu privrednika.\nPodručna privredna komora Banjaluka broji oko 5.500 članova i pokriva dva grada i 19 opština.\nPrivredna komora RS reagovala je na tekst pod naslovom “Bitka dvije struje za šefa komore”, objavljen u jučerašnjem broju “Glasa Srpske”, ističući da su u njemu iznesene određene nespretne formulacije.\n– U tekstu se navodi da je jedan tabor privrednika okupljen oko vrha Privredne komore RS i da lobira za Gorana Račića, dok Damjana Davidovića podržava grupacija iza koje stoji Unija udruženja poslodavaca RS. Privredna komora RS demantuje postojanje bilo kakvih tabora okupljenih oko vrha naše asocijacije. Članovi Skupštine Unije udruženja poslodavaca RS su predsjednici skupština granskih udruženja Privredne komore RS i nema govora o postojanju tabora bilo koje vrste. Ako su se pojedini privrednici deklarisali da podržavaju jednog od kandidata za predsjednika Područne privredne komore Banjaluka, to ne znači i da jedna od navedenih institucija stoji iza toga – istakli su u Privrednoj komori RS.\nIzumljen prvi lebdeći motor: Za voženje Scorpiona 3 nije potrebno iskustvo


Izgradnjom razdelnog ostrva povecana bezbednost u saobracaju – Krstarica\nIzgradnjom razdelnog ostrva povecana bezbednost u saobracaju\nTanjug 21. novembra 2021. 15:53\nBEOGRAD – Izgradnjom razdelnog ostrva na pešačkom prelazu u Ulici Georgija Ostrogorskog na Petlovom brdu dodatno je povećana bezbednost učesnika u saobraćaju na toj lokaciji, gde je prošle godine poginuo tinejdžer Pavle Stanković.\nRazdelno ostrvo izgrađeno je nakon inicijative njegovog oca, Saše Stankovića koji se za pomoć obratio Agenciji za bezbednost saobraćaja.\n„Ostalo je, kako je i dogovoreno sa Agencijom za bezbednost saobraćaja i gradskim Sekretarijatom za saobraćaj da se uradi platforma na ovom pešačkom prelazu, da se podigne ležeći policajac celom širinom pešačkog prelaza i da se postave solarni merači brzine. Dobili smo obećanje da će to biti završeno u najkraćem mogućem roku“, rekao je Stanković.\nKako je dodao, na taj način žrtva njegovog deteta neće biti uzaludna jer će time biti zaštićeni svi učesnici u saobraćaju na toj lokaciji.\nDirektor Agencije za bezbednost saobraćaja Duško Pešić rekao je da je zbog bahatog i nasilničkog ponašanja porodica Stanković ostala bez sina.\n„Kada je Saša svratio kod nas u Agenciju i ukazao nam na problem, mi smo kod Grada Beograda inicirali da ovo mesto dodatno obezbedimo jer ovo nije prvi slučaj da je neko stradao na ovom mestu. Uradili smo projekat gde nam je ideja bila da sprečimo preticanja u visini pešačkog prelaza i da izgradnjom razdelnog ostrva bukvalno zabranimo ta preticanja“, pojasnio je Pešić.\nIstakao je da je razdelno ostrvo izgrađeno za oko dva meseca, a da će u narednih nekoliko dana biti postavljena i platforma čime će, istakao je, to mesto potpuno biti bezbedno.\n„Žao mi je što ovakvo rešenje nismo uradili pre mnogo godina jer bi sigurno na taj način zaštitili i sačuvali Pavlov život“, rekao je Pešić.\nOn je zahvalio gradskom Sekretarijatu za saobraćaj na podršci i tome što su to rešenje sproveli u delo.\n„Postoji još nekoliko ovakvih mesta u Beogradu i plan nam je da u narednom periodu zajedno sa Gradom Beogradom i Sekretarijatom za saobraćaj rešimo probleme na tim mestima, na kojima su stradali ljudi“, rekao je Pešić.\nStanković i Pešić su pešački prelaz u Ulici Georgija Ostrogorskog obišli nakon programa na Trgu Republike kojim je obeležen Svetski dana sećanja na zrtve saobraćajnih nezgoda.


Vučić: Nema gašenja Fapa, radnicima plata u utorak : Nadlanu.com\nVučić: Nema gašenja Fapa, radnicima plata u utorak\nObjavljeno 31. okt 2013. / 20:55:32\nVučić je, posle sastanka sa rukovodiocima fabrike, predstavnicima štrajkačkog odbora i jednim od direktora Mercedesa, radnicima, koji su čekali ishod sastanka, rekao da razume njihov gnev, da nisu bili na pruzi iz besa, već iz muke, ali da moraju shvatiti da država ne može da toleriše zaustavljanje železničkog saobraćaja, koji je za samo tri dana "koštao" 25 miliona.\nOn je najavio da će vlada posebnim aktom rešiti i problem overe njihovih zdravstvenih knjižica.\nFAP je od velikog značaja i velikog interesa, rekao je Vučić.\nOn je najavio formiranje radne grupe od predstavnika ministarstava privrede i finansija, rukovodstva, predstavnika zaposlenih i Mercedesa, kao zainteresovanog partnera, i nekog iz njegovog kabineta, s ciljem da pronađu rešenje za fabriku u Priboju.\n"Ja ću nadgledati njihov rad, da bih mogao da garantujem za dogovoreno", naglasio je Vučić.\nRadnici su aplauzima reagovali na vicepremijera i na vesti koje im je doneo, a predsednik štrajkačkog odbora Milorad Dragaš je rekao da je "vredelo čekati" na njegov dolazak.\nFabrika automobila Priboj jedini je proizvođač teških privrednih vozila u Srbiji, a osnovana je pre šest decenija, 30.oktobra 1953.\nVučić je rekao da nije znao da li će ga dočekati kamenicama, ili lepo, kao što je i bilo, a da je trebalo odmah da ga zovu, i on bi se, kao i danas, odazvao.\nDragaš je izjavio da će se Vlada uključiti u pronalaženje strateškog partnera za FAP do 1, marta iduće godine.\nAleksandar Vučić obezbedio je dolazak jednog od direktora kompanije Mercedes, Rolfa Jirgena Sejerlea, u Priboj i njegovo učešće u razgovoru vicepremijera sa rukovodstvom FAP-a.\nSejerle je u prostorije FAP-a u Priboju stigao neposredno nakon vicepremijera.\nKako se nezvanično saznaje, od predstavnika "Mercedesa" se očekuje da proceni da li nemački automobilski gigant može na bilo koji način da pomogne FAP-u, odnosno da uposli njegove kapacitete.\nVučić je na sastanak sa rukovodstvom FAP-a došao sa svojim ekonomskim savetnikom Sinišom Malim i savetnikom Jorgom Haskensom.\nSastanak je trajao više od dva sata.\nTRAŽI VELIKU PLATU: Ana Sević još uvek u pregovorima!\nPREDSTAVLJEN INVESTICIONI PLAN "SRBIJA 2025": Aleksandar…\nŠtrajkači su bili okupljeni u fabričkom krugu od jutros u 10 sati, kada su obavešteni da će u toku dana u FAP stići Vučić.\nOni su jutros prekinuli trodnevnu blokadu železničke stanice u Priboju, na pruzi Beograd - Bar.\nImamo zainteresovane za FAP\nPrvi potpredsednik je u izjavi za RTS precizirao da se traži strateški partner za FAP, da napravi biznis plan koji je održiv.\n"Mislim da smo neke od njih zainteresovali, i one koji su bili večeras (Mercedes) i neke druge", rekao je Vučić .\nOn je dodao i da su obavljeni razgovori sa predstavnicima "Mercedesa" i izrazio uverenje da i FAP može ponovo da bude uspešna i profitabilna kompanija.\n"Ne mogu da očekujem da će to da bude odmah završeno na način kako bi trebalo, ali da uđu i sa 10 do 15 odsto da nam pokriju proizvodnju ovde, to bi mnogo značilo jer tu imamo i druge ideje vezano za namensku industriju i već deo finansijskih sredstava smo za to u prethodnoj godini izvdojili", rekao je Vučić.\nPrema njegovim rečima, nije problem da država izdvoji novac ako firma ima dobar biznis plan i ako će u narednih 20 godina da bude profitabilna, kako bi država od nje mogla da naplaćuje poreze i doprinose.\n"Hoćemo da FAP bude zdrava kompanija i da mi uzimamo od njih. Daćemo jednokratno veću sumu novca, ali dajte da ne plaćamo kao prethodnih 12 godina ono što je otišlo u bunar i ne znate gde su te pare. Ne želim da pričam o krađi, otišlo u primanja, nije bilo stvarnog ulaganja u proizvodne kapacitete, dve generacije smo u minusu u tehnološkog procesu, 49 godina je starosna struktura", rekao je Vučić.\nOn je dodao da je na današnjem sastanku sa rukovodstvom FAP-a i bilo reči o racionalizaciji i smanjenu broja zaposlenih i ponovio da će radnicima biti završeno zdravstveno osiguranje do utorka.\nTime je, kako je rekao, država pokazala odgovornost da neće da isplaćuje nezarađeno, a istovremeno će omogućiti ljudima da prežive.\n"A ti ljudi su pokazali da imaju ogroman elan i energiju da zajedno sa nama traže i pokažu da možemo da napravimo nešto što moze da bude motor razvoja celog podzlatiborskog dela", rekao je Vučić koji je današnji dan ocenio kao težak, baš kao i razgovore za koje je rekao da su uspešno okončani.\nOn je dodao da je video dobru energiju i kod radnika, koji su, veruje, razumeli da država nema novca za bacanje, "da 12 godina daje subvencije, daje subvencije i daje subvencije, a da se ništa ne dešava i da nema stvarnog restrukturiranja".\n"Čini mi se da je mnogo toga nedostajalo što je moglo da uradi u prethodnom periodu, a sada postoje napori rukovodstva da se pronađe strateški partner", rekao je Vučić i ponovio da je dogovoreno formiranje radne grupe


Predsednik Narodne skupštine primio austrijskog ambasadora u oproštajnu posetu\nPredsednik Narodne skupštine Ivica Dačić primio je danas u oproštajnu posetu ambasadora Republike Austrije u Republici Srbiji Nikolausa Luterotija.\nObraćanje predsednika Narodne skupštine studentima Beogradske bankarske akademije\nPredsednik Narodne skupštine Ivica Dačić obratio se danas studentima Beogradske bankarske akademije, u okviru njihove posete Narodnoj skupštini.\nPredsednik Narodne skupštine primio ambasadora Indonezije u Republici Srbiji\nPredsednik Narodne skupštine Ivica Dačić primio je danas ambasadora Indonezije u Republici Srbiji Mohameda Čandru Vidje Judea.\nSastanak predsednika Narodne skupštine sa direktorom Transportne zajednice\nPredsednik Narodne skupštine Ivica Dačić sastao se danas sa direktorom Transportne zajednice Matejom Zakonjšekom.\nNarodna skupština i Radio televizija Srbije potpisale Ugovor o pružanju usluga medijskog praćenja aktivnosti Narodne skupštine\nU Domu Narodne skupštine, u prisustvu predsednika Narodne skupštine Ivice Dačića, danas je potpisan Ugovor o pružanju usluga medijskog praćenja aktivnosti Narodne skupštine.\nSrbija neće uvoditi sankcije Ruskoj Federaciji poručio Dačić Harčenku\nDačić razgovarao sa delegacijom Evropske mreže organizacije za praćenje izbora\nPredsednik Narodne skupštine Republike Srbije Ivica Dačić primio je danas delegaciju Evropske mreže organizacija za praćenje izbora, na čelu sa šefom misije Pjerom Peitjeom.\nPredsednik Narodne skupštine sastao se sa predsednicima Udruženja za dijabetes Srbije i Dijabetološkog saveza Srbije\nPredsednik Narodne skupštine Ivica Dačić sastao se danas sa profesorom dr Nebojšom Lalićem, predsednikom Udruženja za dijabetes Srbije i Aleksandrom Opačićem, predsednikom Dijabetološkog saveza Srbije.\nSusret predsednika Narodne skupštine sa generalnom sekretarkom Saveta Evrope\nPredsednik Narodne skupštine Republike Srbije Ivica Dačić sastao se danas sa generalnim sekretarom Saveta Evrope Marijom Pejčinović Burić.\nPredsednik Narodne skupštine primio u oproštajnu posetu ambasadora Brazila\nPredsednik Narodne skupštine Ivica Dačić primio je danas u oproštajnu posetu ambasadora Brazila Eduarda Barbozu.\nSastanak predsednika Narodne skupštine sa poslanicom francuskog parlamenta\nPredsednik Narodne skupštine Ivica Dačić primio je danas poslanicu francuskog parlamenta Lilianu Tangi koja boravi u poseti Srbiji.\nObraćanje predsednika Narodne skupštine Ivice Dačića na komemoraciji žrtvama u Cikotama kod Loznice\nPredsednik Narodne skupštine Ivica Dačić otkrio je danas spomen-obeležje koje je posvećeno žrtavama fašističkog terora počinjenog 19.oktobra 1941. godine u selu Cikote, kod Loznice.


NDNV najoštrije osuđuje napad na reportere u Visokoj poslovnoj školi | NDNV\nNDNV najoštrije osuđuje napad na reportere u Visokoj poslovnoj školi\nNezavisno društvo novinara Vojvodine najoštrije osuđuje napad na reportere koji se danas desio u novosadskoj Visokoj poslovnoj školi i zahteva da se on oštro sankcioniše u skladu sa zakonom.\nSaradnica direktorke Visoke poslovne škole Dragice Tomić, Milka Imbronjev, uputila je uvrede i pretnje foto-reporteru agencije Beta Draganu Gojiću i novinaru Blica Milošu Staniću, a potom je, u nameri da im onemogući rad, i fizički nasrnula na njih. Direktorka Tomić nije uzela u zaštitu novinare.\nO ovom incidentu obaveštena je i policija, koja je došla na mesto incidenta i napravila zapisnik.\nNDNV insistira da ovaj incident bude procesuiran do kraja, i da odgovorni za njega na primeren način budu kažnjeni.\nNDNV podseća da se po članu 138, stav 3, Krivičnog zakonika napad na novinare smatra napadom (preciznije, lice koje obavlja poslove od javnog značaja u oblasti informisanja u vezi sa poslovima koje obavlja) na službeno lice i da je za to predviđena kazna zatvora u trajanju od šest meseci do pet godina.\nUkoliko i ovaj napad na naše kolege ostane nesankcionisan poslaće se poruka da je dozvoljeno svoje nezadovoljstvo izveštavanjem medija iskazivati – uvredama, verbalnim i fizičkim nasiljem.\nNovinari su izveštavali sa primopredaje direktorske funkcije. Direktorka Tomić je tom prilikom odbila da preda dužnost novom v.d. direktoru kojeg je postavio osnivač, Vlada AP Vojvodine.\nNovi Sad, 27. april 2016.


U TORONTU I OTAVI ODRŽANA MANIFESTACIJA DANI BOSNE I HERCEGOVINE U KANADI\nObjavljeno: 09. May 2016. 14:05:06\nU Torontu panel sa Bošnjacima i Kanađanima o Bosni i Herecigovini\nSenad Šepić i predstavnici bh zajednice u Kanadi sa predstavnicima Ministarstva za veterane i sa kandskim vojnicima koji su učetvovali u mirovnoj misiji UN u BiH\nŠepić položio vijenac na spomenik Mirovnih misija i pomirenja\nU četvrtak 05.maja, manifestacija se seli u glavni grad Kanade Otavu. Gospodin Šepić u pratnji predstavnika Ambasade Bosne i Hercegovine u Otavi i predstavnika bosanskohercegovačke zajednice u Kanadi je posjetio Parlement Kanade. Susreo se sa više članova parlamenta i razgovarao o saradnji Bosne i Hercegovine i Kanade. Između ostalog Šepić je razgovarao sa članovima Parlamentarnog komiteta za NATO pakt. Zatim je u pratnji predstavnika Ambasade Bosne i Hercegovine i članova bosanskohercegovačke zajednice položio vijenac na spomenik Mirovnih misija i pomirenja. Tom prilikom razgovarao je sa predstavnicma Ministrastva za veterane Kanade te kanadskim vojnicima koji su učestvovali i mirovnoj misiji UN u Bosni i Hercegovini. Šepić se zahvalio Kanadi na učešću i mirovnoj misiji u Bosni i Hercegovini. Na kraju u organizaciji Ambasade Bosne i Hercegovine u Otavi održan je sastanak sa poslovnim ljudima bosanskohercegovačkog porijekla u Kanadi. U prisustvu večeg broja poslovnih ljudi dogovreno je formiranje organizacije poslovnih ljudi bosanskohercegovačkog porijekla u Kanadi.\nSenad Šepić i predstavnici bh zajednice u Kanadi sa članovima Kanadskog parlamenta\nŠepić u toku obraćanja\nManifestacija Bosanskohercegovački dani u Kanadi je završena u subotu programom Veče Bosne i Hercegovine u Kanadi na kojoj su se obratili dr. Emir Ramić, Eldin Elezović i Senad Šepić.\nTokom višednevne manifestacije data je puna potpora za što brže stavljanje potpisa na izuzetno važni Sporazuma o socijalnom osiguranju između Kanade i Bosne i Hercegovine kojim će se regulisati prava brojne bosanskohercegovačke dijaspore u Kanadi, te su dogovorene aktivnosti pokretanja inicijative za potpisivanje Sporazuma u razmjeni mladih Kanade i Bosne i Hercegovine, ponovno otvaranje Ambasade Kanade u BiH, odlučnijeg ulaska kanadskih kompanija u Bosnu i Hercegovinu, formiranje organizacije poslovnih ljudi bosanskohercegovačkog porijekla u Kanadi, formiranje asocijacije žena bosanskohercegovačkog porijekla u Kanadi i izbora počasnih konzula u gradovima gdje žive naši građani.\nONI NAMA NEJMA BOSNE: Muhabet u Torontu u bosanskom ambijentu


Mere za ostanak i povratak - 381 vesti\nBy RedakcijaPosted on December 25, 2019 December 25, 2019\nMinistar za rad, zapošljavanje, boračka i socijalna pitanja Srbije Zoran Djordjević izjavio je da će Strategija za upravljanje ekonomskim migracijama za period 2021. do 2027. godine biti završena do kraja januara ili početka februara naredne godine.\n“Odmah nakon toga počeće izrada akcionog plana koji bi trebalo da bude predstavljen na jesen, kako bi primena Strategije počela u januaru 2021. godine”, kazao je on na predstavljanju dosadašnjeg toka javne rasprave o Predlogu strategije za upravljanje ekonomskim migracijama za period 2021. do 2027. godine.\n“Cilj Strategije je da mladi ostanu da žive u Srbiji, da se vrate oni koji su otišli iz zemlje, ali i da se u Srbiju privuku stranci koji bi ovde živeli i radili”, kazao je Djordjević.\n“Potreban je konsenzus svih u društvu, jer to nije pitanje partije ili pojedinca”, kazao je Djordjević navodeći da je gradjanima potrebna moderna i pravična država koja brine o njima, koja pruža jednake prilike i mogućnosti za sve i omogućava im da napreduju i usavršavaju se.\n“Ova Strategija u odnosu na ranije obuhvata čitav ciklus od preventive migracije, saradnje dijaspore sa maticom, uslove pod kojima bi se oni koji su otišli vratili u državu, kao i potpunu integraciju privrede i drištva Srbije”, kazao je predstavnik tima koji je radio na Strategiji profesor Vladimir Grečić.\n“Direktne investicije dijaspore su do sada bile zapostavljene, iako su jako važne i treba da imaju prednos u odnosu na strane investicije, jer ljudi iz dijaspore kao ulagači imaju potrebu da postave trag u svojoj zemlji, a bolje poznaju mentalitet i jezik”, rekao je Grečić.\n“Naši ljudi u dijaspori nisu tako bogati, ali imaju mala i srednja preduzeća koja su daleko prilagodljivija promenama i mogu lakše da omoguće tehnološki razvoj”, naveo je Grečić i dodao da su ankete pokazale da je gotovo 60 odsto ljudi iz dijaspore zainteresovano da uloži svoj kapital u Srbiju.\nU zvaničnom dokumentu Ministarstva za rad je navedeno kako je analiza pokazala da je Strategija, kao dokument javnih politika, najbolja opcija za sistemsko uredjenje oblasti ekonomskih migracija.\nPosebni ciljevi Strategije su unapredjenje institucionalnih kapaciteta za praćenje regularnih migracionih kretanja, stvaranje uslova za praćenje, podsticanje i podršku cirkularnim migracijama.\nPotom, uskladjivanje sistema obrazovanja sa potrebama privrede, sa akcentom na praćenje inovacija koje nosi sa sobom četvrta industrijska revolucija, posebno u sferi razvijanja novih zanimanja i stručnih profila, unapredjenje saradnje dijaspore i matice, stvaranje boljih i atraktivnijih uslova za priliv stranih studenata i stručnjaka iz inostranstva.\nTag: dijaspora emigranti iseljenje mladi zapošljavanje\nPrevious post: Zapošljavanje i “mini Šengen”\nNext post: Državno vlasništvo nevidljivo


Desetak velikih privrednika već je dalo pregled investicija za 2021. godinu u različite sektore\n, što daje neku vrstu optimizma da biznis veruje da mora da se razvija dalje, izjavio je Marko Čadež, predsednik Privredne komore Srbije. Najavljene investicije Eliksira, MK Grupe, Mojih brendova, Matijevića i drugih, po rečima Čadeža, dovešće do rasta našeg izvoza.\nČadež je na panelu održanom u okviru Samita poslovnih lidera ukazao da male ekonomije koje nemaju >> Pročitaj celu vest na sajtu SrbijaDanas.com << velikih mogućnosti na finansijskom tržištu moraju da nađu svoj put da ekonomski opstanu, prežive ovaj period, očuvaju zaposlenost i privredni potencijal. Podsetio je na pisanje i analizu nemačkog Bild Cajtunga da Srbija ima dobre rezultate u pogledu BDP.\nInvesticije su najpragmatičniji put da se ostvari neki cilj jer imamo potencijala i mogućnosti za to, dodao je on i upozorio da naredna godina za privredu neće biti laka i da će znatan uticaj na domaću ekonomiju imati globalna dešavanja, posebno u najvećim ekonomijama kao što su SAD, EU, Kina.


Ministarka Mihailović obišla prugu | VAmedia - info portal\n17/03/2015 17/03/2015 Нема коментара на Ministarka Mihailović obišla prugu\nMinistarka Zorana Mihailović obišla je danas rekonstruisani deo pruge izmedju Valjeva i Lastre i izrazila zadovoljstvo da su radovi ipak završeni na vreme jer je za 10 meseci koliko barska pruga nije radila u železnicama zabeležen gubitak od milijardu dinara.\nNakon što su završeni radovi na sanaciji dela pruge koji je oštećen u elementarnoj nepogodi izmedju Valjeva i Lastre zbog čega je železnički saobraćaj bio u prekidu gotovo deset mesevi , završene radove obišla je i ministarka saobraćaja i potpredsednica Vlade Zoprana Mihailović. „ Drago mi je da su ovi radovi ipak završeni na vreme i saobraćja normalizovan jer za ovih deset meseci ostavren je gubitak od milijardu dinara. Istovremeno mogu da najavim i rekonstrukciju pruge Beograd Bar iz ruskog kredita . predvidjeno je da bude rekonstruisano prvih 200 km pruge za šta je predvidjeno da se utroši 200 000 dolara. Radovi na rekonstrukciji trebalo bi da počnu već na jesen“, rekla je Mihailović i dodala da će se rekonstrukcijom pruge železnice približiti projektovanoj brzini od 80 do 100 km na sat.\n„ To praktično znači da bi se od beograda do Bara stizalo za samo 8 sati“, rekla je ministarka.


Radio Rožaje - U avgustu rekordna potrošnja električne energije\npetak, 11 Avgust 2017 15:24\nU avgustu rekordna potrošnja električne energije\nEkstremne vrućine koje vladaju u Crnoj Gori, za prvih devet dana avgusta, uslovile su povećanu potrošnju električne energije.\nIz EPCG-e su kazali da je distributivna potrošnja, za ove dane, za 19,5% veća u odnosu na isti prošlogodišnji period, odnosno 9,4% veća u odnosu na isti period 2015. godine, kada je registrovana isorijski najveća distributivna potrošnja do sada.\nIz Elektroprivrede Crne Gore je saopšteno da su početkom avgusta oboreni dnevni i sedmični rekordi potrošnje električne energije u ljetnjim mjesecima. Tako je u srijedu, 9. avgusta, zabilježena najveća dnevna potrošnja električne energije u ljetnjim mjesecima koja iznosi 9,77 hiljada megavat sati.\nProseječan julski račun za električnu energiju za odmaćinstva na nivou Crne Gore, ako se izuzmu neočitana mjerna mjesta u objektima koji nijesu stalno nastanjeni, iznosi 35,89 eura. Takođe, je još saopšteno da su domaćinstva u julu potrošila 113,02 kilovat sati električne energije.


Pandemija povećala dug u EU, mnoge države već premašile 100 posto BDP-a - Biznis Info\nNa nivou EU javni dug iskazan udjelom u BDP-u porastao je u trećem prošlogodišnjem kvartalu na 89,9 posto, sa 87,7 posto u prethodna tri mjeseca, saopštio je u četvrtak evropski zavod za statistiku.\nU trećem tromjesečju pretpandemijske 2019. godine iznosio je 79,2 posto, piše portal SEEbiz.\nU eurozoni je dug iskazan udjelom u BDP-u porastao na kraju septembra 2020. na 97,3 posto. Na kraju juna iznosio je 95 posto, a na kraju septembra 2019. bio je 85,8 posto.\nVlade su u drugom prošlogodišnjem kvartalu znatno povećale zaduživanje kako bi ublažile ekonomske posljedice protivpandemijskih mjera, a pojačana potreba za finansiranjem ogledala se i u podacima za treće tromjesečje, napominju evropski statističari. Brojke odražavaju snažno povećanje javnog duga i pad BDP-a, objašnjavaju.\nZnatno je premašena vrijednost BDP-a i u Italiji, gdje je iznosio 154,2 posto, kao i u Portugalu, sa dugom iskazanim udjelom u BDP-u od 130,8 posto. Na Kipru, u Francuskoj, Španiji i Belgiji bio je 20 do 10 posto veći od BDP-a.\nU Hrvatskoj je bruto dug opšte države iskazan udjelom u BDP-u prema provizornim procjenama Eurostata na kraju prošlogodišnjeg septembra iznosio 86,4 posto, odnosno 325,2 milijarde kuna. Na kraju prošlogodišnjeg jula iznosio je, prema revidiranim podacima Eurostata, 84,8 posto odnosno 329,1 milijardu kuna.\nNajniži nivo javnog duga iskazanog udjelom u BDP-u bilježile su na kraju prošlogodišnjeg septembra Estonija, 18,5 posto, Bugarska 25,3 posto, i Luksemburg, 26,1 posto.\nViši nivo duga iskazanog udjelom u BDP-u na kraju septembra u poređenju sa krajem jula bilježilo je ukupno 20 zemalja EU, utvrdili su u Eurostatu. Daleko je najviše porastao dug u Grčkoj, za 8,5 procentnih poena. Slijede Kipar, sa povećanjem za 6,2, Italija, gdje je porastao za 4,9 poena i Portugal sa 4,8 procentnih bodova.\nHrvatska je sa povećanjem duga na kraju septembra za 1,6 procentnih poena u odnosu na kraj jula ispod evropskog prosjeka, u društvu Latvije i Švedske. U Holandiji i Estoniji zadržao se na nivou sa kraja jula, a smanjen je u Austriji, Finskoj, Češkoj, Belgiji i Irskoj.\nU poređenju sa krajem septembra pretpandemijske 2019. godine javni dug je porastao u svim zemljama EU, a najviše na Kipru, za 22,9 procentnih poena. Slijede Italija i Grčka sa povećanjem udjela za 17,4, odnosno 17,3 posto, te Španija i Francuska sa 16,6 odnosno 16,5 procenata.\nNajblaže je javni dug iskazan udjelom u BDP-u porastao u Estoniji, za 0,7 posto, pokazuje Eurostatov izveštaj.\ndug javni dug


Oko 4.000 radnika „Amazona“ dobilo netačne rezultate testa - Sputnjik Srbija\n23:23 12 Maj 2021\n© CC BY-SA 2.0 / Mike Pennington / Amazon warehouse, Dunfermline\n20:36 16.02.2021 Preuzmite kraći link\nSkoro 4.000 „Amazonovih“ radnika u Velikoj Britaniji dobilo je pogrešne rezultate testa na kovid 19 nakon što je služba za ispitivanje i praćenje pogrešila i poslala netačne informacije.\nPrema informacijama do kojih je došao list „Gardijan“, 3.853 zaposlenih u „Amazonu“ primilo je pogrešan rezultat testa 13. februara.\nZaposlenima su dobili negativne testove, a zatim obaveštenja od kol-centra službe „Testiraj i pronađi“ da su bili pozitivni i da se izoluju 10 dana.\nIste večeri poslata je naknadna poruka iz kol-centra koja je obavestila testirane da je u pitanju „sistemska greška“, prenosi portal „Personel tudej“.\n„Amazon“ je saopštio da je ispoštovao instrukcije , da su zaposleni upoznati s greškom i podržali ih da „preduzmu odgovarajuće korake“.\nMinistarstvo zdravlja i socijalne nege je saopštilo da je svim zaposlenima kojima je pogrešno naređeno da se samoizoluju rečeno u kratkom roku da ne treba to da rade.\nRadnik iz kol-centra pri Nacionalnoj javnoj službi za zdravlje rekao je da je tim za koji radi primio više od 500 poziva zaposlenih iz „Amazona“ u subotu.\n„Ne samo da je uticalo na osoblje već i na njihove porodice i na čitava domaćinstva. Partneri i deca zaposlenih u ’Amazonu‘ su takođe morali da se samoizoluju, zbog čega su neki izgubili prihode“, rekao je radnik kol-centra koji je želeo da ostane anoniman.\nAmazon, test, virus korona


Upoznajte nacionalne kuhinje Srbije, Makedonije, Egipta, Irana, Austrije, Grčke, Pakistana, Palestine, Švedske...\nU “Kombank dvorani” u Beogradu 9 i 10. marta 2019. biće održano treće izdanje “Kuhinja sveta”, jedinstvenog međunarodnog festivala gastronomije koji okuplja više od 50 samostalnih izlagača iz celog sveta, privredne komore, gradove, udruženja, male i velike proizvođače hrane, pića i opreme za proizvodnju i serviranje hrane.\nNa festivalu će, preko ambasada ili proizvođača hrane, biti predstavljene nacionalne kuhinje Austrije, Grčke, Egipta, Irana, Makedonije, Pakistana, Palestine, Srbije, Švedske i drugih zemalja sveta.\nSvi ljubitelji slasnih zalogaja imaće priliku da degustiraju delikatese koje do sada nisu imali priliku da probaju. Ujedno, s obzirom na to da je festival prodajnog karaktera, posetioci će moći da kupe ulja, začine, vina, rakije, masline, organske proizvode, grčki feta sir, slatkiše, džemove, šampinjone u vinu, namaze, sokove, guščju paštetu, proizvode od prepeličjih jaja, med sa zlatnim česticama, voćem i biljnim dodacima i mnoge druge đakonije iz celog sveta.\nKulinari, kuvari i pasionirani ljubitelji ukusnih obroka na festivalu će moći da da pazare i aparate, opremu i kuhinjske elemente za pripremu i serviranje hrane.\nPrivrednici i poljoprivrednici koje interesuje povezivanje sa stranim partnerima i kako da konkurišu za fondove Evropske unije, dobiće odgovor na ova i mnoga druga pitanja na predavanju Marka Kovačevića, rukovodioca centra za EU integracije Privredne komore Srbije (PKS). Predavanje koje će biti održano prvog dana festivala organizovano je uz podršku PKS i Evropske mreže preduzetnika.\nStručnu javnost i vinare obradovaće predavanje koje organizuje Privredna komora Vojvodine "Savremeni trendovi u proizvodnji vina - kako do inostranog tržišta?", koje će takođe biti upriličeno 9. marta, a održaće ga Jelena Drobnjak, sekretar Udruženja poljoprivrede i prof. dr Branislav Vlahović.\nTokom dva dana festivala, u saradnji s Kombank dvoranom biće organizovana i revija filmova – “Knedlica”, “Džulijet”, “Šta smo još Bogu zgrešili” i “Svi znaju”, a cena ulaznica biće snižene na 300 dinara.\nUlaz na festival je besplatan. Redakcija Našeg Biroa poziva sve koji su zainteresovani da dođu na “Kuhinje sveta” i na jednom mestu upoznaju specifičnosti tradicionalnih kuhinja i ujedno isprobaju specijalitete sa svih meridijana.\nFoto: Željko Sinobad za “Kuhinje sveta”\nZvezde srpske trpeze na najvećem svetskom sajmu hrane\nPovezane teme: Kuhinje sveta Beograd festival hrane Kombank dvorana internacionalna kuhinja specijaliteti đakonije Privredna komora Srbije Privredna komora Vojvodine vino izvoz hrana


Feđa Dimović otkriva koju poruku šalje nova pesma Beogradskog sindikata - Semberske\nFeđa Dimović otkriva koju poruku šalje nova pesma Beogradskog sindikata\nBeogradski sindikat izbacio je na Božić novu pesmu ”Druže” koju je do sada preslušalo više od 250.000 ljudi. Na muzičku scenu vratili su se tri meseca nakon objavljivanja singla ”Dogodine u Prizrenu”, koji je privukao veliku pažnju javnosti, jer je zbog sadržaja zamalo uklonjen sa Jutjuba. Frontmen Beogradskog sindikata Feđa Dimović otkriva koju poruku treba da šalje njihova nova pesma i umemo li da je razumemo i shvatimo.\nPesmu su, kaže, simbolično objavili na Božić, a već prvog dana sakupila je veliki broj pregleda i komentara na Jutjubu.\nKada su Dimovića pitali da prokomentariše reči pesme, on je citirao reči vladike Nikolaja Velimirovića, a sada objašnjava zašto se pozvao na njega.\n“To su neke večne teme o životu, o večnosti, o Bogu, o religiji, o usamljenosti… Teško je to spakovati u neko objašnjenje, u neku objavu, pogotovo zato što će ta pesma biti tumačena na različite načine. Svako će imati neko svoje viđenje te pesme i mislim da će kroz vreme ta pesma biti više put otkrivana. Možda će neke generacije koje sada ne mogu da shvate reči pesme, doći i kroz par godina otkriti pesmu i imati neko svoje viđenje, drugačije od onog kakvo smo mi videli danas”, kaže Dimović.\nOn se osvrnuo na značenje pojma “drug” u ovom singlu.\n“Ko čita pravoslavnu i vizantijsku filozofiju shvata da to nije drug kao u Titoističko vreme. Ranije su prijatelj, drug, brat bili normalni pojmovi koji su se koristili. Nije to nešto što je ekskluzivno vezano za komunizam, pošto je bilo i takvih budalaština – kao evo ovi napravili komunističku pesmu. Pored svih tih rima koje imaju veze sa religijom, neko je našao da nas optuži da smo zbog tog ‘druga’ mi napravili komunističku pesmu, ali to je potpuno nepoznavanje onoga što stoji u pesmi”, ističe on.\nOve godine, 21. marta, biće tačno dve decenije od osnivanja Beogradskog sindikata. Kako su momci, koji su imali pesme poput “Govedine”, koja je eksplicitno prozvala svakog političara po imenu, ili “Sistem te laže”, stigli do, kako pojedini komentari kažu, Kosovsko-pravoslavnog ciklusa?\n“To je, opet, površno posmatranje nekog našeg rada ili, jednostavno, nemanje dovoljno želje da se uvidi šta smo mi sve radili do sada. Mi smo prvu pesmu o Kosovu imali 2004. “Niko ne može da zna”. To je pesma sa našeg drugog albuma, gde smo možda mnogo eksplicitnije nego sada opisali tu celu situaciju u onom vremenu kada su bili progoni i zločini nad Srbima. Tada smo mi održali prvi koncert dole. Drugo, teme koje smo mi obradili u ovoj novoj pesmi, nisu prvi put obrađene na našim albumima”, objašnjava Feđa i dodaje da ukupno na svim albumima imaju možda desetak pesama koje su političke, poput “Balade disidenta” ili pesme “Sistem te laže”.\n“Svi znaju to, a ove pesme, koje su nama možda mnoge draže, ne znaju. Imamo pesmu “Pazi, pazi” koja kaže: “I kad krene oluja, tvoja vera te čuva”, ali niko ne pominje, na primer, tu pesmu zato što to nije hit u ovom nekom današnjem poimanju hita”, ističe on.\nIpak, dodaje da je hit sve što je dobro i da misli da će pesma “Druže” steći takav status na njihovim koncertima jer je u pitanju tema koja nam je svima potrebna.\n“Povezivanje, zajedništvo, neka podrška, solidarnost… To je tako uvek na našim koncertima. Mi imamo, evo na primer takvu pesmu koja se zove “Od sranja se ne beži”, koja kaže: “I sve što imaš reši. Ako ne možes sam, ako nije tvoj dan, s nekim se poveži”. To nije, kao što kažeš, pravoslavno-kosovski ciklus, nego su to priče koje mi u nekim različitim oblicima obrađujemo”, zaključio je Feđa Dimović u “Jutru” na TV Prva.\nPrevious : Barsa i Luka Jović – jun je realan termin\nNext : Euforija na dočeku Prijovića – Srbin se jedva probio kroz masu


Sremske Novine » INTERVJU: NIKOLA SPASIĆ, REDITELj\nPriča o bezuslovnoj roditeljskoj ljubavi\nTekst: M. Balabanović\nSkoro da ne postoji osoba koja nije čula za poznatu porodicu Petrović iz Beške, koju čine otac Dragan i tri maloletna sina. Ova neobična i, iznad svega, muzički nadarena grupa bila je inspiracija mladom i talentovanom momku Nikoli Spasiću da snimi film s naslovom „Kako je Dragan napravio orkestar“. Reč je o igrano-dokumentarnom ostvarenju koji će svetlo dana ugledati krajem ove godine kada se i očekuje premijera. Mladi umetnik je u razgovoru za „Sremske novine” istakao da je ideja za snimanje filma nastala nakon jednog snimka sa interneta.\n– Danijel Toader, inače direktor fotografije na filmu, je prošle godine snimio kratak video klip u kojem Petrovići sviraju ispred svoje porodične kuće u Beški. U to vreme nisam ništa znao o Draganu i njegovim sinovima, ali kada sam do kraja pogledao klip, poželeo sam da vidim nastavak te priče. Tako se i rodila ideja za snimanje filma, pa sam sa direktorom fotografije vrlo brzo napravio dogovor. Kada je reč o temi, veoma je neobična koliko i sam život ume nekada da bude. U osnovi, reč je o toploj ljudskoj priči i sudbini. Rekonstrukcijom istinitih događaja smo se potrudili da posebnost ove priče prikažemo na najautentičniji način.\nKoliko je trajalo snimanje filma, na kojim lokacijama i kakvu ste saradnju ostvarili sa članovima porodice Petrović?\n- Dragan i dečaci su bili zaista divni domaćini, imamo samo reči hvale za njih. Ekipa filma je uživala u radu, a primetićete da su se Petrovići jako dobro snalazili pred kamerama. Snimali smo na nekoliko lokacija, između ostalih u Beški i Krčedinu, a jedan mali deo i u Novom Sadu. Neke od najznačajnijih scena smo snimili na lokalnom salašu i u restoranu u selu. Što se tiče samih priprema za film, one su trajale oko mesec dana dok je terenski rad, zbog odlične organizacije trajao svega nedelju dana.\nKakvu poruku ste želeli da pošaljete gledaocima ovim filmskim delom?\n- Film ću smatrati uspešnim ako kod gledalaca budemo probudili različite reakcije i emocije. Nije nam namera da „delimo lekcije“ bilo kome, nego da se svi prisetimo zaboravljenih vrednosti i važnosti bezuslovne roditeljske ljubavi. Cilj nam je bio da sve to ispričamo na neobičan i upečatljiv način i iskreno se nadam da smo uspeli u tome.\nKada publika može da očekuje film i gde će moći da ga pogleda?\n– Očekujemo da film bude završen do kraja ove godine, mada smo još uvek u potrazi za sredstvima za poslednju fazu rada, postprodukciju slike i zvuka. Filmu prvo predstoji festivalski život koji će trajati tokom 2015. godine, a tek nakon toga će gledaoci moći da ga pogledaju na televiziji, a potom i na internetu. Otvoreni smo za mogućnost da se pretpremijera dogodi u Beški, ali je u ovom trenutku rano za tu vrstu obećanja. Inače, budžet filma je bio izuzetno skroman, a ono što ćete videti na filmu daleko će nadmašiti uložena sredstva. Reč je o projektu koji je finansiran donacijama, ali smo, pre svega, imali veliki entuzijazam. Bez obzira na to i dalje se nadamo podršci nadležnih institucija kako bi projekat završili u potpunosti.\nKategorije Inđija Kultura


Nutricionisti, dijetetičari Beograd, Nutricionistička dijeta, Nutricionista u Beogradu cena\nZdravo telo je najvažniji preduslov za sreću i uspeh u životu, a ishrana igra ogromnu ulogu u održavanju fizičkog zdravlja. Vreme je takvo da nemamo izbora nego da po ceo dan žurimo i radimo, ponekad nemamo vremena da isplaniramo idealan obrok ili da se čak setimo da bismo trebali da vodimo računa. Ako je ovo slučaj sa Vama, ako ste zapazili da nabacujete ili pak naglo gubite kilograme a ne znate zašto, napravili smo ovaj odsek za Vas. Ovde ćete naći stručnjake koji Vam mogu pomoći da održite idealnu težinu ili Vas pak posavetovati ako imate nekih zdravstvenih problema, kakva ishrana je najbolja za Vas.\nPatentirani program hrono ishrane dr Ane Gifing Program hrono ishrane dr Gifing je patentirani program koji je osmislila dr Ana Gifing 2003. godine. Radi se o individualnom pristupu koji dovodi u optimalnu ravnotežu fiziološke procese u organizmu, sprečava...


"VE Grebak" kroti vjetar u Hercegovini - Priče iz Hercegovine\nPočetna / Ekonomija / “VE Grebak” kroti vjetar u Hercegovini\nRedakcija 09/11/2018\tEkonomija 156 Pregleda\n“Potvrđuje se postojanje javnog interesa za realizaciju predmetne koncesije. Zadužuje se Ministarstvo industrije, energetike i rudarstva da pripremi dokumentaciju za javno nadmetanje i u saradnji sa Komisijom za koncesije sprovede postupak dodjele koncesije u skladu sa Zakonom o koncesijama”, navedeno je u odluci.\n“Nakon dobijanja koncesije slijede dvije godine pripremnih radova, koji se odnose na rješavanje imovinsko-pravnih odnosa, priključivanje vjetroelektrane na mrežu, izradu projekta i dobijanje građevinske dozvole. Kada sve to kompletiramo, počeće izgradnja. Tek za tri godine počeće montaža turbine i proizvodnja električne energije”, rekao je Čampara za “Glas Srpske”.\n“Ovo je veoma značajna investicija za lokalnu zajednicu, samim tim što će na pripremnim radovima biti angažovana domaća radna snaga. Opština bi prema nekim procjenama trebalo da ima oko 350.000 evra godišnje od rente od vjetroparka ‘Grebak'”, istakao je Avdalović.\n“Postavljen je i temelj i mi očekujemo da će investitor nakon što realizuje projekat izgradnje vjetroparka pokazati interesovanje za nastavak te priče i da ćemo unaprijediti zimski turizam na području naše opštine”, rekao je Avdalović.\nPrethodna Slikar Lazar Drljača: Dijalog između prirode i umjetnika\nSlijedeća Obilježena 25. godišnjica rušenja Starog mosta u Mostaru


Više od 90% javnih preduzeća i institucija Grada Niša u portfelju „Dunav osiguranja“ - Dunav Osiguranje\nBy Duško Ćurić\t08.04.2021 Vesti\nViše od 90% javnih preduzeća i institucija čiji je osnivač Grad Niš u portfelju je Kompanije „Dunav osiguranje“, a zajednička, višedecenijska saradnja na izuzetno je visokom nivou, i u budućnosti će se, na obostrano zadovoljstvo, još više razvijati – zaključeno je prilikom posete gradonačelnice Niša Dragane Sotirovski prostorijama GFO Niš „Dunav osiguranja“.\n„Time se generiše preko 200 miliona dinara fakturisane premije godišnje. Radi se o velikom broju polisa, ali i o još većem broju osiguranika s obzirom na to da je u portfelju ‘Dunava’ dobar deo realizovanih javnih nabavki usluge osiguranja kojima su kolektivno osigurani zaposleni u javnim preduzećima i institucijama. Reč je o osiguranju od nezgode, težih bolesti i hirurških intervencija, kao i od ostalih rizika pokrivenih raznim vrstama osiguranja lica i životnih osiguranja“, rekao je Goran Gavrilović, direktor GFO Niš.\nKada je u pitanju naknada šteta, Gavrilović kaže da tu sve protiče u najboljem redu i da nema većih problema u procesu procene i naknade šteta.\n„Kompanija ‘Dunav’ je na visoko profesionalan način pristupila rešavanju odštetnih zahteva osiguranika iz javnog sektora, dajući prioritet zdravstvenim ustanovama, koje su u ovom vremenu pandemije pod pritiskom velikog broja pacijenata, uz iscrpljenost medicinskog osoblja i opterećenost medicinske opreme, na najvećem udaru, a ovo je i vreme kada su i rizici koje pokriva osiguranje najveći“, ocenio je Gavrilović.\nOn je istakao da „Dunav osiguranje“, kao društveno odgovorna kompanija, uvek izlazi u susret sportskim društvima, ustanovama kulture, javnim preduzećima i drugim institucijama Grada Niša kada je u pitanju pomoć u vidu donacija i sredstava preventive.\nGradonačelnica Niša Dragana Sotirovski ponovila je da Grad Niš i Kompanija „Dunav osiguranje“ uspešno sarađuju, o čemu govori i podatak da je oko 90 odsto javnih preduzeća i ustanova u portfelju te kompanije.\n„Naša saradnja traje decenijama. Na sastanku u Glavnoj filijali u Nišu sa direktorom Goranom Gavrilovićem razgovarali smo o proširenju te saradnje i sadržajima u vreme borbe za suzbijanje bolesti izazvane koronavirusom. Zahvalna sam predstavnicima ‘Dunav osiguranja’ na pomoći koju, kao društveno odgovorna kompanija, u vreme pandemije pružaju Gradu Nišu i zdravstvenim ustanovama“, zaključila je Dragana Sotirovski.\n„Dunav“ osigurao najveći zasad šljive u Srbiji 16.04.2021


Zvaničnici Ministarstva unutrašnjih poslova Republike Srbije i Vijeća za ratne zločine Okružnog suda u Beogradu posjetili su tri ICMP-eva objekta: Identifikacijski projekat Podrinje (PIP), Centar za reasocijaciju u Lukavcu (LKRC) i Odjel za koordinaciju identifikacija (ICD). Prva dva projekta ICMP je osnovao isključivo kako bi pomogao u identifikaciranju žrtava pada Srebrenice 1995. godine, a ICD služi kao ICMP-ev centar za obradu podataka o nestalim osobama iz cijelog svijeta.\nInformativna posjeta koja je koordinirana, pripremljena i finansijski podržana od strane misije Evropske organizacije za sigurnost (OSCE) u Srbiji omogućila je ovim zvaničnicima da se upoznaju sa radom ICMP-a u traženju, ekshumaciji i identifikaciji posmrtnih ostataka nestalih tokom sukoba devedesetih godina u bivšoj Jugoslaviji.\n„Izuzetno nam je drago što smo se pobliže upoznali sa principima rada ICMP-a. Nakon što su nam temeljno objasnili proces identifikacije sada bolje razumijemo složenost procesa sklapanja posmrtnih ostataka nestalih osoba, a rezultat ove posjete je i da smo uspostavili uspješniju saradnju sa ICMP-em sada i za budućnost”, izjavio je Aleksandar Kostić, načelnik Službe za otkrivanje ratnih zločina MUP-a Srbije.\n„Podrška istragama ratnih zločina, sa posebnim naglaskom na rad policije kao i saradnju između agencija te regionalnu saradnju, jedan je od najvećih prioriteta misije OSCE-a u Srbiji. Mi ćemo nastaviti pružati podršku istragama ratnih zločina u regionu”, izjavio je Jan Assink, savjetnik za ratne zločine OSCE-ove misije u Srbiji.\nICMP-evo uvođenje DNK analize kao osnove za identifikaciju velikog broja nestalih osoba u sukobima 1990-ih godina na Zapadnom Balkanu omogućilo je tačnu identifikaciju osoba koje nikako drugačije ne bi mogle biti identifikovane. DNK analiza je također temelj ICMP-eve naučno-forenzičke podrške sudskim institucijama.\n„ICMP pozdravlja uključenje i zainteresovanost srbijanskih institucija za istraživanje ratnih zločina. Ova posjeta označava pozitivan i progresivan korak u našoj saradnji”, rekla je Klaudia Kuljuh, ICMP-eva koordinatorica za područje Zapadnog Balkana.\nSistem DNK laboratorija Međunarodne komisije za nestale osobe (ICMP) ostvario je više od 16.500 DNK podudaranja pomažući vladama širom svijeta da riješe problem osoba nestalih u oružanim sukobima, kršenju ljudskih prava i prirodnim nepogodama, a od toga 15.195 se odnosi na sukobe na Zapadnom Balkanu.